tripathysagar/odia_wiki huggingface dataset:
ବେନଜିର ଭୁଟ୍ଟୋ‌  ଉର୍ଦ୍ଦୁ:    ( ଜନ୍ମ ୨୧ ଜୁନ ୧୯୫୩, କରାଚୀ- ୨୭ ଡିସେମ୍ବର ୨୦୦୭ ରାୱଲପିଣ୍ଡିରେ ମୃତ୍ୟୁ) ପାକିସ୍ଥାନର ଦ୍ୱାଦଶ  (୧୯୮୮ ରେ) ଏବଂ ୧୬ ତମ  (୧୯୯୩ ରେ) ପ୍ରଧାନମନ୍ତ୍ରୀ ଥିଲେ  । ରାୱଲପିଣ୍ଡିରେ ଏକ ରାଜନୈତିକ ରାଲି ପରେ ଆତ୍ମଘାତୀ ବିସ୍ଫୋରଣ ଏବଂ ଗୁଳି ବିନିମୟରେ ତାଙ୍କୁ ହତ୍ୟା କରାଯାଇଥିଲା । ପୂର୍ବର ଝିଅ ଭାବେ ଜଣାଶୁଣା ବେନାଜିର ମୁସଲମାନ ଦେଶର ପ୍ରଥମ ମହିଳା ପ୍ରଧାନମନ୍ତ୍ରୀ ଥିଲେ ଏବଂ ଦୁଇଥର ପାକିସ୍ଥାନରୁ ନିର୍ବାଚିତ ହୋଇଥିଲେ । ସେ ପାକିସ୍ଥାନର ପିପୁଲ୍ସ ପାର୍ଟିର ପ୍ରତିନିଧି ତଥା ମୁସଲମାନ ଧର୍ମର ଶିଆ ଶାଖାର ଅନୁଗାମୀ ଥିଲେ । ପ୍ରାରମ୍ଭିକ ଜୀବନ ବେନଜିର ଭୁଟ୍ଟୋ ପାକିସ୍ଥାନର ଜଣେ ଧନୀ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ ।ସେ ୧୮ ଡିସେମ୍ବର ୧୯୮୭ ମସିହାରେ ଆସିଫ ଅଲି ଜରଦାରୀଙ୍କୁ ବିବାହ କରିଥିଲେ । ଆସିଫ ଅଲି ଜରଦାରୀ ସିନ୍ଧର ଜଣେ ପ୍ରସିଦ୍ଧ ନବାବ, ଶାହା ପରିବାରର ପୁତ୍ର ତଥା ଜଣେ ସଫଳ ବ୍ୟବସାୟୀ ଥିଲେ। ବେନଜିର ଭୁଟ୍ଟୋଙ୍କ ତିନୋଟି ସନ୍ତାନ ଅଛନ୍ତି । ପ୍ରଥମ ପୁଅ ବିଲାୱାଲ ଏବଂ ଦୁଇଟି ଝିଅ ବଖତାୱାର ଏବଂ ଆସିଫା । ଶିକ୍ଷା ସେ ଲେଡି ଜେନିଙ୍ଗ ନର୍ସରୀ ବିଦ୍ୟାଳୟ ଏବଂ କରାଚୀରେ କନଭେଣ୍ଟ ଯୀଶୁ ଏବଂ ମେରୀ ସ୍କୁଲରେ ପ୍ରାଥମିକ ଶିକ୍ଷା ଲାଭ କରିଥିଲେ । ୧୫ ବର୍ଷ ବୟସରେ ସେ କରାଚୀ ସ୍କୁଲରୁ ଓ ' ସ୍ତରୀୟ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ୧୬ ବର୍ଷ ବୟସରେ ସେ ଆମେରିକା ଯାଇ ସେଠାରେ ୧୯୬୯ରୁ ୧୯୭୩ ପର୍ଯ୍ୟନ୍ତ ରେଡକଲିଫ କଲେଜରେ ପଢ଼ିଥିଲେ ଏବଂ ପରେ ହାୱାର୍ଡ ୟୁନିଭର୍ସିଟିରୁ କଳାରେ ସ୍ନାତକ ଡିଗ୍ରୀ ହାସଲ କରିଥିଲେ । ପରେ ସେ ଇଂଲଣ୍ଡର ଅକ୍ସଫୋର୍ଡ ବିଶ୍ୱବିଦ୍ୟାଳୟରୁ ଆନ୍ତର୍ଜାତିୟ ଆଇନ, ଦର୍ଶନ ଓ ରାଜନୀତି ମଧ୍ୟ ଅଧ୍ୟୟନ କରିଥିଲେ । ସେ ପ୍ରଥମ ଏସୀୟ ମହିଳା ଯିଏକି ଅକ୍ସଫୋର୍ଡରେ ପଢ଼ୁଥିବା ସମୟରେ ଅକ୍ସଫୋର୍ଡ ୟୁନିଅନର ସଭାପତି ଭାବେ ନିର୍ବାଚିତ ହୋଇଥିଲେ । ପ୍ରଧାନମନ୍ତ୍ରୀ କାଳ ୧୯୮୮ ମସିହାରେ ସେ ଏକ ବଡ଼ ଭୋଟ ସହିତ ନିର୍ବାଚନ ଜିତି ପାକିସ୍ଥାନର ପ୍ରଧାନମନ୍ତ୍ରୀ ହୋଇଥିଲେ । ସେ ଏକ ଇସଲାମ ଦେଶର ପ୍ରଥମ ମହିଳା ପ୍ରଧାନମନ୍ତ୍ରୀ ଥିଲେ । ଦୁଇ ବର୍ଷ ପରେ ୧୯୯୦ ମସିହାରେ ତାଙ୍କ ସରକାର ପାକିସ୍ଥାନର ରାଷ୍ଟ୍ରପତି ଗୁଲାମ ଇଶକ ଖାନଙ୍କଦ୍ୱାରା ବରଖାସ୍ତ କରାଯାଇଥିଲା । ୧୯୯୩, ମସିହାରେ ପୁନର୍ବାର ସାଧାରଣ ନିର୍ବାଚନ ଆରମ୍ଭ ହୋଇଥିଲା ଏବଂ ସେ ପୁନର୍ବାର ବିଜୟୀ ହୋଇଥିଲେ ।ଦୁର୍ନୀତି ଅଭିଯୋଗରେ ତାଙ୍କୁ ପୁନର୍ବାର ୧୯୯୬ ମସିହାରେ ବରଖାସ୍ତ କରାଗଲା । ଯେତେବେଳେ ସେ ପ୍ରଥମ ଥର ପାଇଁ ପ୍ରଧାନମନ୍ତ୍ରୀ ଭାବେ ନିର୍ବାଚିତ ହୋଇଥିଲେ ସେତେବେଳେ ସେ ଲୋକପ୍ରିୟତାର ଶିଖରରେ ଥିଲେ । ତାଙ୍କର ପ୍ରତିଷ୍ଠା ବିଶ୍ୱ ମଞ୍ଚର ଜଣେ ପ୍ରତିଷ୍ଠିତ ମହିଳା ନେତା ଥିଲେ । ହତ୍ୟା ୧୮ ଅକ୍ଟୋବର ୨୦୦୭ ମସିହାରେ ବେନଜିର ଭୁଟ୍ଟୋ ପାକିସ୍ଥାନକୁ ଫେରିବା ସମୟରେ ଏକ ରାଲିରେ ତାଙ୍କ ଉପରେ ଦୁଇଟି ଆତ୍ମଘାତୀ ଆକ୍ରମଣ କରାଯାଇଥିଲା ଯେଉଁଥିରେ ପ୍ରାୟ ୧୪୦ ଜଣଙ୍କର ମୃତ୍ୟୁ ଘଟିଥିଲା, କିନ୍ତୁ ବେନଜିର ବଞ୍ଚି ଯାଇଥିଲେ । କିଛି ଦିନ ପରେ ୨୭ ଡିସେମ୍ବର ୨୦୦୭ ମସିହାରେ ତାଙ୍କୁ ଏକ ନିର୍ବାଚନର ରାଲିରେ ହତ୍ୟା କରାଯାଇଥିଲା । ତାଙ୍କ ମୃତ୍ୟୁ ପାକିସ୍ଥାନରେ ଗଣତନ୍ତ୍ରର ପୁନରୁଦ୍ଧାର ଉପରେ ପ୍ରଶ୍ନବାଚୀ ସୃଷ୍ଟି କରିଛି ।
ଲୋରାଟାଡାଇନ, ଏକ ପ୍ରକାର ବ୍ରାଣ୍ଡ ନାମ କ୍ଲାରିଟିନ୍, ଏକ ଔଷଧ ଯାହା ଆଲର୍ଜି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଆଲର୍ଜିକ ନାକ ପ୍ରଦାହ ଏବଂ ହାଇଭ୍‌ସ ନିମନ୍ତେ ମଧ୍ୟ ଦିଆଯାଏ  ଏକ ଡିକଞ୍ଜେଷ୍ଟାଣ୍ଟ ସୁଡୋଏଫିଡ୍ରନ ସହିତ ମିଳିତ ଭାବରେ ଉପଲବ୍ଧ ଯାହା ଲୋରାଟାଡାଇନ/ସୁଡୋଏଫିଡ୍ରନ ନାମରେ ବିକ୍ରି ହୁଏ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ଶୁଖିଲା ପାଟି ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ  ଗମ୍ଭୀର ପାର୍ଶ୍ୱ ପ୍ରତିକ୍ରିୟା ବିରଳ ଥାଏ ଏବଂ ଏଥିରେ ଆଲର୍ଜି ପ୍ରତିକ୍ରିୟା, ବାତ ଏବଂ ଯକୃତ ସମସ୍ୟା ଉତ୍ପନ୍ନ ହୋଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ କିନ୍ତୁ ଏହାର ଅଧିକ ଅଧ୍ୟୟନ କରାଯାଇ ନାହିଁ  ଦୁଇ ବର୍ଷରୁ କମ୍ ପିଲାମାନଙ୍କଠାରେ ଏହା ସୁପାରିଶ କରାଯାଏ ନାହିଁ  ଏହା ଦ୍ୱିତୀୟ ପିଢ଼ୀ ଆଣ୍ଟିହିଷ୍ଟାମିନ ଔଷଧ ପରିବାରରେ ଅଛି  ଲୋରାଟାଡାଇନ ୧୯୮୦ ମସିହାରେ ପେଟେଣ୍ଟ ହୋଇ ୧୯୮୮ରେ ବଜାରରେ ମିଳିଲା ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ତାଲିକାରେ ଲିପିବଦ୍ଧ ଅଛି ।ଏହା ସାଧାରଣ ଔଷଧ ଭାବରେ ଉପଲବ୍ଧ  ବିକାଶଶୀଳ ଦେଶମାନଙ୍କରେ ୨୦୧୫ ମସିହାର ଏହାର ହୋଲସେଲ୍ ମୂଲ୍ୟ ୦।୦୧-୦।୦୬ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ବିନା ପ୍ରେସକ୍ରିପସନରେ ଉପଲବ୍ଧ  ୨୦୧୭ ମସିହାରେ ଏହା ଆମେରିକାରେ ୫୯ତମ ସାଧାରଣ ଔଷଧ ଥିଲା, ଯାହାର ବାର ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ଡିଗକ୍ସିନ  ଇଂରାଜୀ ଭାଷାରେ , ବିକ୍ରୟ ନାମ ଲାନୋକ୍ସିନ, ଏକ ଔଷଧ ଯାହା ଅନେକ ପ୍ରକାରର ହୃଦ୍‌ରୋଗର ଚିକିତ୍ସା ନିମନ୍ତେ ଦିଆଯାଏ । ଅଧିକାଂଶ ସମୟରେ ଏହା ଆଟ୍ରିଆଲ ଫିବ୍ରିଲେସନ, ଆଟ୍ରିଆଲ ଫ୍ଲଟର   ଓ ହୃଦ୍‌ପାତ ରୋଗମାନଙ୍କରେ ଦିଆଯାଏ । ଡିଗକ୍ସିନ ପାଟିରେ ବା ଶିରାଭ୍ୟନ୍ତରରେ   ଦିଆଯାଏ । ଡିଗକ୍ସିନର ମାତ୍ରାଧିକ ହେଲେ ପାର୍ଶ୍ୱ ପ୍ରତିକ୍ରିୟାରେ ସ୍ତନବୃଦ୍ଧି ବା ଗାଇନେକୋମାସ୍ଟିଆ   ହୋଇପାରେ । ଅନ୍ୟାନ୍ୟ ପ୍ରତିକ୍ରିୟା ମଧ୍ୟରେ ଅରୁଚି, ଅଇ, ଦୃଷ୍ଟି ସମସ୍ୟା, ଦ୍ୱନ୍ଦ୍ୱ ଓ ଅନିୟମିତ ହୃତ୍‌ ସ୍ପନ୍ଦ‌ନ ହୋଇପାରେ । ସିନିଅର ସିଟିଜେନମାନଙ୍କର ଅଧିକ ଯତ୍ନ ଆବଶ୍ୟକ ହୁଏ ବିଶେଷତଃ ଯଦି ବୃକ୍‌କ ସମସ୍ୟା   ଥାଏ । ଗର୍ଭାବସ୍ଥାରେ ଏହାର ପ୍ରଭାବ ସ୍ପଷ୍ଟ ହୋଇନାହିଁ । ଏହା କାର୍ଡ଼ିଆକ ଗ୍ଲାଇକୋସାଇଡ   ଶ୍ରେଣୀର ଏହ ଔଷଧ । ଡିଗକ୍ସିନ ପ୍ରଥମେ ଫକ୍ସଗ୍ଲୋଭ ଗଛ ବା ଡିଜିଟାଲିସ ଲାନାଟାରୁ  ରୁ ପୃଥକ କରାଯାଇଥିଲା ସନ ୧୯୩୦ ମସିହାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୨୧ରୁ ୬.୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୨୫ ଆମେରିକୀୟ ଡଲାର ।
ସର୍ଜିକାଲ ମାସ୍କ ଶଲ୍ୟ ଚିକିତ୍ସା ସମୟରେ ସ୍ୱାସ୍ଥ୍ୟକର୍ମୀମାନଙ୍କଦ୍ୱାରା ବ୍ୟବହାର କରାଯାଉଥିବା ଏକ ବ୍ୟକ୍ତିଗତ ସୁରକ୍ଷା ସାଧନ ଅଟେ । ଏହା ରୋଗୀର ପାଟି ଓ ନାକରୁ ନିର୍ଗତ ହେଉଥିବା ରୋଗଜନକ ପଦାର୍ଥରୁ ସୁରକ୍ଷା ପ୍ରଦାନ କରିଥାଏ । ବ୍ୟବହାରକାରୀକୁ ଜୀବାଣୁ ଓ ଭୂତାଣୁଠାରୁ ରକ୍ଷା କରିବାକୁ ଅସକ୍ଷମ ହୋଇଥିବାରୁ ଏହା ଅନ୍ୟ ମାସ୍କ ବା ଶ୍ୱାସଯନ୍ତ୍ରମାନଙ୍କଠାରୁ ନିକୃଷ୍ଟତର । ବ୍ୟବହାର ସ୍ୱାସ୍ଥ୍ୟକର୍ମୀ ସର୍ଜିକାଲ ମାସ୍କ ଚିକିତ୍ସକମାନଙ୍କଦ୍ୱାରା ଶଲ୍ୟ ଏବଂ ଅନ୍ୟ ଚିକିତ୍ସାଜନିତ କାର୍ଯ୍ୟରେ ବ୍ୟବହାର କରାଯାଇଥାଏ । ଏହା ରୋଗୀ ନାକ ଓ ପାଟିରୁ ନିର୍ଗତ ତରଳ ପଦାର୍ଥ ଓ ଏରୋସଲରୁ ରକ୍ଷା କରେ ଯଦିଓ ସର୍ଜରୀ ପରେ ହେଉଥିବା ସଂକ୍ରମଣରୁ ଏହି ମାସ୍କ ରକ୍ଷା କରିବାର କୌଣସି ସଠିକ ପ୍ରମାଣ ନାହିଁ । ସ୍ୱାସ୍ଥ୍ୟକର୍ମୀମାନଙ୍କଦ୍ୱାରା ସର୍ଜିକାଲ ମାସ୍କକୁ ପିନ୍ଧିବା ଏବଂ ପ୍ରତ୍ୟେକ ବ୍ୟବହାର ପରେ ନଷ୍ଟ କରିବାର ଅଭ୍ୟାସ କରାଯାଏ । ଠିକଭାବେ ଫିଟ ହେଉଥିବା ଏବଂ ପରୀକ୍ଷଣ କରାଯାଇଥିବା ଏନ୯୫ ବା ଏଫଏଫଏଫ୩ ମାସ୍କ ପିନ୍ଧିବାକୁ ପରାମର୍ଶ ଦିଆଯାଇଥାଏ ଯାହାଦ୍ୱାରା ସଂକ୍ରମଣରୁ ନିଜକୁ ସୁରକ୍ଷା ମିଳିଥାଏ । ଜନସାଧାରଣ ସାଧାରଣତଃ ଘର ବାହାରରେ ଏପରି ମାସ୍କ ପିନ୍ଧିବାକୁ ପରାମର୍ଶ ଦିଆଯାଏନାହିଁ । ପୂର୍ବ-ଏସୀୟ ଦେଶମାନଙ୍କରେ ସାର୍ବଜନିକ ସ୍ଥାନରେ ମାସ୍କ ପିନ୍ଧିବା ସାଧାରଣ କଥା ଅଟେ । ଚୀନ, ଦକ୍ଷିଣ କୋରିଆ ଏବଂ ତାଇୱାନ ପରି ଦେଶରେ ବାୟୁଦ୍ୱାରା ସଂକ୍ରମିତ ରୋଗମାନଙ୍କଠାରୁ ନିଜକୁ ଓ ଅନ୍ୟମାନଙ୍କ ସୁରକ୍ଷା ପାଇଁ ପ୍ରାୟ ଲୋକମାନେ ମାସ୍କ ପିନ୍ଧନ୍ତି । ଏହାଦ୍ୱାରା ବାୟୁ ପ୍ରଦୂଷଣ କାରଣରୁ ଉତ୍ପନ୍ନ ଧୂଳିଧୂଆଁରୁ ବଞ୍ଚିବା ସହ ସହଜରେ ନିଶ୍ୱାସ ନେବା ସମ୍ଭବ ହୁଏ । ଦକ୍ଷିଣ ଏବଂ ଦକ୍ଷିଣ-ପୂର୍ବ ଏସିଆରେ ଧୂଆଁ ଏବଂ ପ୍ରଦୂଷଣର ବୃଦ୍ଧି ହେତୁ ଭାରତ, ନେପାଳ, ଥାଇଲାଣ୍ଡର ପ୍ରମୁଖ ସହରରେ ମଧ୍ୟ ଏହି ମାସ୍କର ବ୍ୟବହାର କରାଯାଉଛି । ଏହାବ୍ୟତୀତ ଇଣ୍ଡୋନେସିଆ, ମାଲେସିଆ ଏବଂ ସିଙ୍ଗାପୁରରେ ଦକ୍ଷିଣ-ପୂର୍ବ ଏସିଆ ଗ୍ରୀଷ୍ମଋତୁରେ ଏହାର ବ୍ୟବହାର ଦେଖିବାକୁ ମିଳେ । ନିଶ୍ୱାସବାୟୁରୁ ପରିଷ୍କୃତ କରୁଥିବା ସର୍ଜିକାଲ ମାସ୍କର ବ୍ୟବହାରର ଚାହିଦା ଏସିଆରେ ବହୁତ ଅଧିକ ହୋଇଥିବାରୁ କମ୍ପାନୀମାନେ ସାଧା ମାସ୍କ ସହ ସୁନ୍ଦର ଡିଜାଇନ ଥିବା ମାସ୍କ ପ୍ରସ୍ତୁତ କରି ବିକିଥାନ୍ତି ।
ଦି ମାଉଣ୍ଟେନ୍ ହକି ୨୦୨୧ ମସିହାରେ ପ୍ରକାଶିତ ଅବିନାଶ ପ୍ରଧାନ ଓ ଦେବାଶିଷ ମହାପାତ୍ରଙ୍କଦ୍ୱାରା ନିର୍ଦ୍ଦେଶିତ ଏକ ଓଡ଼ିଆ ବୃତ୍ତଚିତ୍ର । ଏହା ଓଭର-ଦି-ଟପ ପ୍ଲାଟଫର୍ମରେ ପ୍ରକାଶିତ ପ୍ରଥମ ଓଡ଼ିଆ ବୃତ୍ତଚିତ୍ର । ଏହର ପ୍ରଯୋଜନା କରିଥିଲେ ରାଜକିଶୋର ହୋତା ଓ ମନିଷ ଭୂଷଣ ମିଶ୍ର । ଏହି ଡକ୍ୟୁମେଣ୍ଟରିର ପ୍ରେରଣା ଭୁବନେଶ୍ୱରରେ ହୋଇଥିବା ୨୦୧୮ ହକି ବିଶ୍ୱକପରୁ ଆସିଥିଲା । ଡକ୍ୟୁମେଣ୍ଟରି ଫିଲ୍ମଟି ସମ୍ବଲପୁର ଜିଲ୍ଲାର ଆମଲିଖମାନ ବୋଲି ଗୋଟିଏ ଛୋଟ ଗାଁ ଉପରେ କେନ୍ଦ୍ରିତ । ହକିଖେଳରେ ଆଦିବାସୀମାନଙ୍କ ଅବଦାନ ପାଇଁ ଏହି ଡକ୍ୟୁମେଣ୍ଟରି ଏକ କ୍ରିତଜ୍ଞା ପରି ଦେଖା ଯାଇପାରେ । ୪ ଜୁନ ୨୦୨୧ରେ ଏହା ଡିଜ୍‌ନି ପ୍ଲସ୍ ହଟ୍‌ଷ୍ଟାର୍‌ରେ ମୁକ୍ତିଲାଭ କରିଥିଲା ।
ମହୀଶୂର ଭେଙ୍କଟାପ୍ପା ସୁବ୍ବାୟା ନାଇଡୁ  (୧୮୯୬ - ୨୧ ଜୁଲାଇ ୧୯୬୨) ନୀରବ ଚଳଚ୍ଚିତ୍ର ଯୁଗରେ ଜଣେ ଭାରତୀୟ ମଞ୍ଚ କଳାକାର ଥିଲେ  । ସେ ଜଣେ ଅଭିନେତା ଏବଂ ନିର୍ଦ୍ଦେଶକ ଥିଲେ, କନ୍ନଡରେ ସତୀ ସୁଲୋଚାନା  (୧୯୩୪) ଚଳଚ୍ଚିତ୍ର ପାଇଁ ଜଣାଶୁଣା, ଯାହାକି ପ୍ରଥମ କନ୍ନଡ ଶବ୍ଦ ସମ୍ବଳିତ ସିନେମା ଅଟେ  । କନ୍ନଡ଼ର ପ୍ରଥମ ଚଳଚ୍ଚିତ୍ର  'ସତୀ ସୁଲୋଚାନା'  ମାର୍ଚ୍ଚ ୩ରେ ପ୍ରେକ୍ଷାଳୟରେ ମୁକ୍ତିଲାଭ କରି ଏକ ଚଳଚ୍ଚିତ୍ର ଇଣ୍ଡଷ୍ଟ୍ରିର ଜେନେରେସନ ସୃଷ୍ଟି କରିଥିଲା ଯାହା ପ୍ରାୟ ନଅ ଦଶନ୍ଧି ପରେ ସର୍ବଶ୍ରେଷ୍ଠ ଭାବରେ ବୃଦ୍ଧି ପାଇଛି । ଅନେକ କ୍ଷେତ୍ରରେ ଏକ ଉଲ୍ଲେଖନୀୟ ସଫଳତା, ଏହି ଚଳଚ୍ଚିତ୍ରଟି କନ୍ନଡ ଉତ୍ତରାଧିକାରର ଏକ ଅବିଶ୍ୱସନୀୟ ମହତ୍ୱପୂର୍ଣ୍ଣ ଅଂଶ ଏବଂ ଦେଶରେ ବିଦ୍ୟମାନ ଥିବା ଚତୁରତା ଏବଂ ଚିତ୍ରକରର ପ୍ରଥମ ଉଦାହରଣ । ତେଲୁଗୁ ଭୁକାଇଲା ଏବଂ କନ୍ନଡରେ ଭକ୍ତ ପ୍ରହଲାଦ  (୧୯୫୮) ପାଇଁ ମଧ୍ୟ ଜଣାଶୁଣା  । ସେ ପ୍ରଥମ କନ୍ନଡ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ କନ୍ନଡ ସିନେମାରେ ପାର୍ଥକ୍ୟ ଆଣିଥିଲେ । ସେ କନ୍ନଡ ଅଭିନେତା ଲୋକେଶଙ୍କ ପିତା ତଥା କନ୍ନଡ ଟିଭି ବ୍ୟକ୍ତିତ୍ୱ ଶ୍ରୀଜନ ଲୋକେଶଙ୍କ ଜେଜେବାପା ଥିଲେ । ଥିଏଟରରେ ତାଙ୍କର କାର୍ଯ୍ୟକୁ ସ୍ୱୀକୃତି ଦେଇ ତାଙ୍କୁ ୧୯୬୧ ମସିହାରେ ସଂଗୀତ ନାଟକ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । ବୃତ୍ତି ନାଇଡୁ ତାଙ୍କ ଅଭିନୟ କ୍ୟାରିୟର ଆରମ୍ଭ କରିଥିଲେ ମଞ୍ଚ ନାଟକରେ ଛୋଟ ଭୂମିକାରେ ଅଭିନୟ କରିଥିଲେ । ସେ ଖୁବ ଶୀଘ୍ର ଜଣେ ଅଭିନେତା ଭାବରେ ବୃଦ୍ଧି ପାଇଲେ ଏବଂ ମୁଖ୍ୟ ଭୂମିକାରେ ଅଭିନୟ କରିବାକୁ ଲାଗିଲେ ଏବଂ କନ୍ନଡ ଥିଏଟର ସର୍କଲରେ ଏକ  "ପ୍ରଶଂସକ"  ଭାବରେ ଅନୁସରଣ କରିଥିଲେ । ଇଣ୍ଡିଆନ ଏକ୍ସପ୍ରେସ ତାଙ୍କ ପ୍ରତିମୂର୍ତ୍ତିରେ ଲେଖିଛି ଯେ  "ବ୍ରାଉନି ଭୂମିକା ଦୃଢତାର ସହ ଖେଳିଥିଲା ଏବଂ ଏକ ମୃଦୁ ସ୍ୱର ଯାହା ମାଧ୍ୟମରେ ମଞ୍ଚ ସଂଗୀତର ସାଧାରଣ ଏଲାନ୍ ପ୍ରବାହିତ ହେଉଥିଲା ।" ତାଙ୍କର ଚଳଚ୍ଚିତ୍ର କ୍ୟାରିୟର ଅନ୍ୟ ଏକ ଖ୍ୟାତନାମା ମଞ୍ଚ ଏବଂ ଚଳଚ୍ଚିତ୍ର ବ୍ୟକ୍ତିତ୍ୱ ଆର ନାଗେନ୍ଦ୍ର ରାଓଙ୍କ ସହ ବାରମ୍ବାର ସହଯୋଗରେ ଚିହ୍ନିତ ହୋଇଥିଲା । ସେମାନେ ବସନ୍ତସେନା  (୧୯୪୧), ସତ୍ୟ ହରିଚନ୍ଦ୍ର  (୧୯୪୩) ଏବଂ ମହାତ୍ମା କବୀର  (୧୯୪୭) ଭଳି କନ୍ନଡ ଚଳଚ୍ଚିତ୍ର ନିର୍ମାଣ କରିଥିଲେ  । ନାଇଡୁଙ୍କର ଶେଷ ପରଦା ୧୯୫୮ ଚଳଚ୍ଚିତ୍ର ଭକ୍ତ ପ୍ରହ୍ଲାଦାରେ ଆସିଥିଲା ଯେଉଁଥିରେ ସେ ଆଙ୍ଗୁଠି ପୋଡିଥିଲେ ଏବଂ ମଞ୍ଚରେ ଅଭିନୟ ଜାରି ରଖିବା ପରେ ସେ ଫିଲ୍ମ ଛାଡିଥିଲେ । ମୃତ୍ୟୁ ନାଇଡୁ ୨୧ ଜୁଲାଇ ୧୯୬୨ରେ ମାନ୍ଦ୍ୟରେ ହୃଦଘାତରେ ମୃତ୍ୟୁ ବରଣ କରିଥିଲେ । ତାଙ୍କ ମୃତ୍ୟୁର ସପ୍ତାହକ ମଧ୍ୟରେ, ସେ ତାଙ୍କ ଯାତ୍ରା ସାହିତ୍ୟ ସମ୍ରାଜ୍ୟ ନାଟକ ମଣ୍ଡଳିଙ୍କ ସହ ଥିଏଟରରେ ସକ୍ରିୟ ଭାବରେ ଜଡ଼ିତ ଥିଲେ । ସେ ଯାତ୍ରାଦଳ ସହିତ ମାନ୍ଦ୍ୟରେ ଥିଲେ ଏବଂ ଏକ ନାଟକରେ ଅମ୍ବାରିଶାଙ୍କ ଭୂମିକାରେ ଅଭିନୟ କରୁଥିଲେ । ସେହି ଦିନ ତାଙ୍କ ମୃତଦେହକୁ ବାଙ୍ଗାଲୋରକୁ ଅଣାଯାଇଥିଲା ଏବଂ ସୁବେଦାର ଛତ୍ରମ ରୋଡରେ ଏକ ସାଧାରଣ ଦର୍ଶନ କରାଯାଇଥିଲା । ୨୨ ଜୁଲାଇରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା । ତାଙ୍କ ମୃତ୍ୟୁ ଖବର ଶୁଣି ତାଙ୍କ ପତ୍ନୀ ମୁନିଭେନକାଟମ୍ମାଙ୍କର ସେହି ଦିନ ମୃତ୍ୟୁ ହୋଇଥିଲା ।
ଚନ୍ଦ୍ରର ମୃତ୍ୟୁ ଗୋକୁଳାନନ୍ଦ ମହାପାତ୍ରଙ୍କଦ୍ୱାରା ରଚିତ ଏକ ବିଜ୍ଞାନ ଭିତ୍ତିକ ଉପନ୍ୟାସ ଅଟେ । ପୁସ୍ତକ ସମୀକ୍ଷା ଏହା ଚନ୍ଦ୍ରଲୋକରେ ଅବସ୍ଥିତ ଏକ କଳ୍ପିତ ସଭ୍ୟତାର କାହାଣୀ ଯାହାକି ପୃଥିବୀର ମାନଦ ସଭ୍ୟତାଠାରୁ ଅଧିକ ସଭ୍ୟ ଓ ଶିକ୍ଷିତ ଥିଲା, କିନ୍ତୁ ଜଳାଭାବ ଯୋଗୁଁ ନିଶ୍ଚିହ୍ନ ହୋଇଗଲା । ମୁଖ୍ୟ ଚରିତ୍ର ଉତ୍କଳାବର୍ତ୍ତ ସାଙ୍ଗରୀନା ସଂକ୍ଷିପ୍ତ କାହାଣୀ ବର୍ତ୍ତମାନର ମହେଞ୍ଜୋଦାର, ସେତେବେଳର  'ନନ୍ଦୁର' ରେ ସେଦିନ ଏକ ଅଦ୍ଭୁତ ଯାନ ଅବତରଣ କରିଥିଲା ଓ ଏହାକୁ ବୁଦା ଉହାଡରୁ ଲକ୍ଷ୍ୟ କରିଥିଲା ଉତ୍କଳାବର୍ତ୍ତ । ଏଥିରେ ଚନ୍ଦ୍ରପୃଷ୍ଠରୁ ଆସିଥିଲେ ରାଙ୍ଗରୀନା ଓ ତାଙ୍କ ସାଥି । ସେମାନେ ଶୁଦ୍ଧଭାବେ ସଂସ୍କୃତ କହିପାରୁଥିଲେ । ଚନ୍ଦ୍ରର ଦୁର୍ବଳ ମାଧ୍ୟାକର୍ଷଣ ଶକ୍ତି ଯୋଗୁଁ ଜଳ ଓ ଅମ୍ଳଜାନ ଧାରଣ କ୍ଷମତା କମ ଥିଲା । ଏଣୁ ସେମାନେ ପୃଥିବୀର ନେତୃବର୍ଗଙ୍କ ସହ କଥାହୋଇ ଆବଶ୍ୟକ ଜଳ ଓ ଅମ୍ଳଜାନ ଚନ୍ଦ୍ରକୁ ନେବାକୁ ଚାହୁଁଥିଲେ ଓ ବଦଳରେ ସୁନା ଦେବାର ପ୍ରସ୍ତାବ ଦେଇଥିଲେ । ଉତ୍କଳାବର୍ତ୍ତ ସହାୟତାରେ ସେମାନେ ନେତୃବର୍ଗଙ୍କୁ ଭେଟିଥିଲେ । ପୃଥିବୀର ଋଷି-ମନୀଷୀଙ୍କ ପାଇଁ ଏସବୁ ଅଦ୍ଭୁତ ଥିଲା, କିନ୍ତୁ ଆର୍ଯ୍ୟମାନଙ୍କ ଯୁଧ୍ୟ ଲାଗିରହୁଥିବାରୁ ସେମାନଙ୍କ ପାଇଁ ସୁନା ଆବଶ୍ୟକ ଥିଲା । ଏଣୁ ଋଷିମାନେ ରାଜି ହୋଇଥିଲେ । ସେସମୟରେ  "ବିଜ୍ଞାନ ଓ ପ୍ରଯୁକ୍ତି ବିଦ୍ୟାରେ"  ପୃଥିବୀଠାରୁ ଢେର ଆଗରେ ଥିବା ଚନ୍ଦ୍ରପୃଷ୍ଠର ଅଧିବାସୀମାନେ ଅତ୍ୟାଧୁନିକ ଯନ୍ତ୍ରପାତି ସାହାଯ୍ୟରେ ଜଳ ଓ ଅମ୍ଳଜାନକୁ କଠିନାବସ୍ଥାରେ ପରିବର୍ତ୍ତନ କରି ଚନ୍ଦ୍ରକୁ ପଠାଉଥିଲେ । ଯେତେବେଳେ ରାଙ୍ଗରୀନା ଓ ତାଙ୍କ ସହକର୍ମୀ ଫେରିଲେ ଉତ୍କଳାବର୍ତ୍ତକୁ ସାଙ୍ଗରେ ଚନ୍ଦ୍ରପୃଷ୍ଠକୁ ନେଇଯାଇଥିଲେ । ପୃଥିବୀପୃଷ୍ଠର ଭାରି ମାଧ୍ୟାକର୍ଷଣ ବଢିଥିବାରୁ ଚନ୍ଦ୍ରର ଦୁର୍ବଳ ମାଧ୍ୟାକର୍ଷଣରେ ରହିବା ତା 'ପାଇଁ ପ୍ରଥମେ ଅସୁବିଧା ହୋଇଥିଲା । ସେ ଯେତେବେଳେ ଗୋଟିଏ ପାଦ ଆଗକୁ ପକାଉଥିଲା ଆବଶ୍ୟକତାଠାରୁ ବହୁତ ଆଗକୁ ଚାଲିଯାଉଥିଲା ଓ ଡେଇଁବା ବେଳେ ବହୁତ ଉଚ୍ଚ ଯାଏଁ ଡେଇଁପାରୁଥିଲା । ପରେ ସେ ଚନ୍ଦ୍ରର ଖେଳ ଜଗତର ସବୁ ରେକର୍ଡ ଭାଙ୍ଗିଦେଇଥିଲା । ସେ ରାଙ୍ଗରୀନାଙ୍କ ଭଉଣୀ ସାଙ୍ଗରୀନାକୁ ବିବାହ କରିଥିଲା । ସାଙ୍ଗରୀନା ଓ ଉତ୍କଳାବର୍ତ୍ତଙ୍କ ପୁଅ କିନ୍ତୁ ସେଠାର ସାଧାରଣ ପିଲାଙ୍କଠାରୁ ଅଲଗା ଥିଲା । ସେ କ୍ଷୀପ୍ର ଗତିରେ ବଢିଥିଲା ଓ ତା 'ର ଆକାର ବିଶାଳ ଥିଲା । ଏହି ସମୟ ଭିତରେ ଚନ୍ଦ୍ରରେ ପୁଣିଥରେ ଜଳାଭାବ ଦେଖାଦେଲା । ସଭ୍ୟ ଚନ୍ଦ୍ର ଅଧିବାସୀମାନେ ଜଳର ପୂରାପୂରି ସଦୁପଯୋଗ କରୁଥିଲେ, କୃତ୍ରିମ ଉପାୟରେ ଜଳ ପ୍ରସ୍ତୁତି କରିବାରେ ସେମାନେ ଯଦିଓ ସକ୍ଷମ ଥିଲେ ତାହା ଆବଶ୍ୟକତା ପୂରଣ କରିପାରୁନଥିଲା । ପୃଥିବୀ ପୃଷ୍ଠରେ ଅହରହ ଲାଗିହିବା ଯୁଧ୍ୟ ଯୋଗୁଁ ସେମାନେ ଆଉ ପୃଥିବୀକୁ ଆସୁନଥିଲେ । ଏଣୁ ଚନ୍ଦ୍ର ଛାଡିବା ପାଇଁ ଚିନ୍ତା କରାଗଲା । ପୃଥିବୀର ମାଧ୍ୟାକର୍ଷଣ ଅଧିକ ହୋଇଥିବାରୁ ପୃଥିବୀ ପୃଷ୍ଠରେ ଚଳପ୍ରଚଳ ସେମାନଙ୍କ ପକ୍ଷରେ ସୁବିଧାଜନକ ନଥିଲା ।
ନାର୍ନାଉଲ୍ ଏକ ଭାରତୀୟ ପୌରପାଳିକା ଅଟେ । ଏହା ହରିଆଣାର ମହେନ୍ଦ୍ର‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାର୍ନାଉଲ୍ ୨୮.୦୪୪୪ ଉତ୍ତର ଅକ୍ଷାଂଶ ଓ ୭୬.୧୦୮୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୭୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାର୍ନାଉଲ୍ ସହରର ମୋଟ ଜନସଂଖ୍ୟା ୬୨୦୯୧ ଅଟେ । ସେଥି ମଧ୍ୟରୁ ୫୩.୨୧% ଜଣ ପରୁଷ ହୋଇଥିବା ବେଳେ ୪୬.୭୯% ଜଣ ନାରୀ ଅଟନ୍ତି । ନାର୍ନାଉଲ୍ର ସାକ୍ଷରତା ହାର ୬୭.୮୨% ଅଟେ । ଏହା ଜାତୀୟ ହାରଠାରୁ ୨.୯୮% ପ୍ରତିଶତ କମ ଅଟେ । ସେଥିରୁ ୪୦.୫୧% ପ୍ରତିଶତ ପୁରୁଷ ଓ ୨୭.୩୦% ନାରୀ ଅଟନ୍ତି । ୧୪.୪୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାର୍ନାଉଲ୍ର ସରକାରୀ ଭାଷା ଅଟେ ।
୨୦୨୨ ଫେବୃଆରୀ ୨୪ ତାରିଖରେ ଋଷ ଦକ୍ଷିଣ-ପଶ୍ଚିମରେ ଏହାର ଅନ୍ୟତମ ପଡ଼ୋଶୀ ଦେଶ ୟୁକ୍ରେନ ଉପରେ ଏକ ବଡ଼ ଧରଣର ଆକ୍ରମଣ ଆରମ୍ଭ କରିଥିଲା । ପ୍ରାରମ୍ଭିକ ରିପୋର୍ଟ ଏହାକୁ ଦ୍ୱିତୀୟ ବିଶ୍ୱଯୁଦ୍ଧ ପରଠାରୁ ୟୁରୋପର ସର୍ବବୃହତ ପାରମ୍ପାରିକ ଯୁଦ୍ଧ ଅପରେସନ ବୋଲି ଘୋଷଣା କରିଥିଲା । ଏହା ୨୦୧୪ ପରଠାରୁ ବିବାଦ ଭିତରେ ଥିବା ଦେଶଗୁଡ଼ିକ ମଧ୍ୟରେ ଏକ ବିକାଶ ବିକାଶ ଚିହ୍ନିତ କରିଥିଲା । ୨୦୧୪ରେ ରିଭୋଲ୍ୟୁସନ ଅଫ ଡିଗ୍ନିଟି ପରେ ଋଷିଆ କ୍ରାଇମିଆକୁ ଅଧିକାର କରିଥିଲା ଏବଂ ରୁଷିଆ ସମର୍ଥିତ ବିଚ୍ଛିନ୍ନତାବାଦୀ ଦଳଗୁଡ଼ିକ ପୂର୍ବ ୟୁକ୍ରେନର ଡୋନବାସର କିଛି ଅଂଶ ଜବତ କରିଥିଲେ । ଏହା ଫଳରେ ଏହି ଅଞ୍ଚଳରେ ଆଠ ବର୍ଷ ଧରି ଯୁଦ୍ଧ ଚାଲିଥିଲା ।
ବାଗେଶ୍ୱର ଏକ ଭାରତୀୟ ପୌର ବୋର୍ଡ଼   ଅଟେ । ଏହାର ବଗେଶ୍ୱର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଗେଶ୍ୱର ସହରର ମୋଟ ଜନସଂଖ୍ୟା ୭୮୦୩ ଅଟେ । ସେଥି ମଧ୍ୟରୁ ୫୫.୧୮% ଜଣ ପରୁଷ ହୋଇଥିବା ବେଳେ ୪୪.୮୨% ଜଣ ନାରୀ ଅଟନ୍ତି । ବାଗେଶ୍ୱରର ସାକ୍ଷରତା ହାର ୭୫.୧୪% ଅଟେ । ଏହା ଜାତୀୟ ହାରଠାରୁ ୧୦.୩୦% ପ୍ରତିଶତ କମ ଅଟେ । ସେଥିରୁ ୪୩.୫୫% ପ୍ରତିଶତ ପୁରୁଷ ଓ ୩୧.୫୯% ନାରୀ ଅଟନ୍ତି । ୧୩.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବାଗେଶ୍ୱରର ସରକାରୀ ଭାଷା ଅଟେ ।
ଲକ୍ଷ୍ମୀଧର ଜେନା ଜଣେ ଓଡ଼ିଆ ରାଜନୀତିଜ୍ଞ । ସେ ଭାରତୀୟ ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଲକ୍ଷ୍ମୀଧର ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାରେ ସ୍ୱାଧୀନତା ପରେ ଭାରତରେ ଅନୁଷ୍ଠିତ ପ୍ରଥମେ ଭାରତୀୟ ସାଧାରଣ ନିର୍ବାଚନରେ ସେ ଯାଜପୁର-କେନ୍ଦୁଝର ଯୁଗ୍ମ ଲୋକ ସଭା ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଲକ୍ଷ୍ମୀଧର ଜେନା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ ଥରେ କାର୍ଯ୍ୟ କରିଛନ୍ତି । ସ୍ୱାଧୀନ ଭାରତର ପ୍ରଥମ ଲୋକ ସଭାରେ ସେ ସାଂସଦ ଭାବରେ କାର୍ଯ୍ୟ କରିଥିଲେ ।
କାନ୍ନର ଏକ ଭାରତୀୟ ଜନଗଣନା ସହର   ଅଟେ । ଏହା କେରଳର କନ୍ନୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାନ୍ନର ୧୧.୮୬୬୩ ଉତ୍ତର ଅକ୍ଷାଂଶ ଓ ୭୫.୩୬୯୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାନ୍ନର ସହରର ମୋଟ ଜନସଂଖ୍ୟା ୨୧୮୮୨ ଅଟେ । ସେଥି ମଧ୍ୟରୁ ୪୭.୪୪% ଜଣ ପରୁଷ ହୋଇଥିବା ବେଳେ ୫୨.୫୬% ଜଣ ନାରୀ ଅଟନ୍ତି । କାନ୍ନରର ସାକ୍ଷରତା ହାର ୮୫.୫୭% ଅଟେ । ଏହା ଜାତୀୟ ହାରଠାରୁ -୨୦.୭୩% ପ୍ରତିଶତ କମ ଅଟେ । ସେଥିରୁ ୪୧.୭୨% ପ୍ରତିଶତ ପୁରୁଷ ଓ ୪୩.୮୪% ନାରୀ ଅଟନ୍ତି । ୯.୮୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କାନ୍ନରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କାନ୍ନରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୭ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୩.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୩୩୦୬.୪ / ହୋଇଥାଏ ।
ଜୀବନର ଚଲାପଥେ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବର୍ଷାଭାବନା ଖଟୁଆ ଓ ଅଦିତି ଦାସ । ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର କାହାଣୀ, ସଂଳାପ ଓ ଗୀତ ରଚନା କରିଥିଲେ ଏବଂ ସ୍ୱର ସଂଯୋଜନା କରିଥିଲେ । ଦିଲୀପ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । କ୍ରିଷ୍ଣା, ପୂଜା, ରକି, ସୋନି, ପଦ୍ମା ବସ୍ତିଆ, ସୌଭାଗିନୀ ମହାପାତ୍ର, ସୌମ୍ୟକାନ୍ତ ଖଣ୍ଡାୟୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ କ୍ରିଷ୍ଣା ପୂଜା ରକି ସୋନି ପଦ୍ମା ବସ୍ତିଆ ସୌଭାଗିନୀ ମହାପାତ୍ର ସୌମ୍ୟକାନ୍ତ ଖଣ୍ଡାୟୀ କାହାଣୀ ଗୀତ ଏବଂ ସଙ୍ଗୀତ ସୌମ୍ୟକାନ୍ତ ଖଣ୍ଡାୟୀ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଓ ଗୀତ ରଚନା କରିଥିଲେ । ଅଭିଜିତ ମଜୁମଦାର, ଅରବିନ୍ଦ ଦତ୍ତ, ନମିତା ମହାନ୍ତି, ସୌମ୍ୟକାନ୍ତ ଖଣ୍ଡାୟୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କାତିହାର୍ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର କତିହର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କାତିହାର୍ ୨୫.୫୩୮୫ ଉତ୍ତର ଅକ୍ଷାଂଶ ଓ ୮୭.୫୭୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାତିହାର୍ ସହରର ମୋଟ ଜନସଂଖ୍ୟା ୧୭୫୧୬୯ ଅଟେ । ସେଥି ମଧ୍ୟରୁ ୫୩.୪୨% ଜଣ ପରୁଷ ହୋଇଥିବା ବେଳେ ୪୬.୫୮% ଜଣ ନାରୀ ଅଟନ୍ତି । କାତିହାର୍ର ସାକ୍ଷରତା ହାର ୬୩.୧୩% ଅଟେ । ଏହା ଜାତୀୟ ହାରଠାରୁ ୧.୭୧% ପ୍ରତିଶତ କମ ଅଟେ । ସେଥିରୁ ୩୭.୩୭% ପ୍ରତିଶତ ପୁରୁଷ ଓ ୨୫.୭୬% ନାରୀ ଅଟନ୍ତି । ୧୫.୫୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ କାତିହାର୍ର ସରକାରୀ ଭାଷା ଅଟେ ।
ଇନୋଟର୍ସେନ  (ଇଂରାଜୀ ଭାଷାରେ ), ଟେଗସେଡି ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ବଂଶାନୁକ୍ରମିକ ଟ୍ରାନସଥାଇରେଟିନ-ମଧ୍ୟସ୍ଥ ଆମିଲଏଡୋସିସ୍   ରୋଗରେ ହେଉଥିବା ସ୍ନାୟୁ କ୍ଷତିର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ସେହି ଲୋକମାନଙ୍କରେ ବ୍ୟବହୃତ ହୁଏ ଯେଉଁମାନେ ଏପର୍ଯ୍ୟନ୍ତ ଚାଲିବାରେ ସକ୍ଷମ ଅଟନ୍ତି  ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଇଞ୍ଜେକସନ ନେଇଥିବା ସ୍ଥାନରେ ଲାଲ ରଙ୍ଗ ଓ ଯନ୍ତ୍ରଣା, ଅଇ, ମୁଣ୍ଡବିନ୍ଧା, ଥକାପଣ, କମ୍ ପ୍ଲାଟୈଲେଟ ଏବଂ ଜ୍ୱର ସ୍ଥାନରେ ସାଧାରଣ ପାର୍ଶ୍ୱ ପ୍ରତିକ୍ରିୟା ଲାଲତା ଏବଂ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ପ୍ରଦାହ, ଷ୍ଟ୍ରୋକ, ଜୀବସାର କ ଅଭାବ, ଆଲର୍ଜି ପ୍ରତିକ୍ରିୟା ଏବଂ ଯକୃତ ସମସ୍ୟା ହୋଇପାରେ । ଏହା ଏକ ଆଣ୍ଟିସେନ୍ସ ଓଲିଗୋନିଉକ୍ଲିଓଟାଇଡ ଅଟେ । ୨୦୧୮ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ଚିକିତ୍ସାରେ ବ୍ୟବହାର ପାଇଁ ଇନୋଟର୍ସେନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଚିକିତ୍ସା ପିଛା ବାର୍ଷିକ ୩୩୨,୦୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୫୨୧,୦୦୦ ଡଲାର ଥିବାବେଳେ କାନାଡ଼ାରେ ଏହା ପ୍ରାୟ ୪୨୦,୦୦୦ କାନାଡ଼ା ଡଲାର ଅଟେ ।
ଭାରତୀୟ ଗଣିତଜ୍ଞ ଦ୍ୱିତୀୟ ଭାସ୍କରାଚାର୍ଯ୍ୟଙ୍କ ପ୍ରଣୀତ ମହାନ୍ ଗାଣିତିକ ଗ୍ରନ୍ଥ ଲୀଳାବତୀ । ଏହାର ରଚନା କାଳ ୧୧୫୦ । ବିଶ୍ୱର ଗଣିତ ଏବଂ ବିଜ୍ଞାନଜଗତକୁ ତାଙ୍କର ପ୍ରଥମ ଅବଦାନ ସିଦ୍ଧାନ୍ତ ଶିରୋମଣିର ଏହାର ପ୍ରଥମ ଭାଗ ଅଟେ । ବୀଜଗଣିତ, ଗ୍ରହଗଣିତ ଏବଂ ଗୋଳାଧ୍ୟାୟ ଅନ୍ୟ ତିନୋଟି ଭାଗ ଅଟନ୍ତି । ନାମ ଗଣିତଶାସ୍ତ୍ର ଉପରେ ଆଧାରିତ ପୌରାଣିକ ଉପାଖ୍ୟାନକୁ ଦ୍ୱିତୀୟ ଭାସ୍କରାଚାର୍ଯ୍ୟ ତାଙ୍କର କନ୍ୟା ଲୀଳାବତୀଙ୍କ ନାମରେ ହିଁ ରଚନା କରିଥିଲେ । ୧୫୮୭ ଖ୍ରୀଷ୍ଟାବ୍ଦରେ ସମ୍ରାଟ ଆକବରଙ୍କ ପ୍ରୋତ୍ସାହନରେ ଫୈଜୀଙ୍କଦ୍ୱାରା ପାର୍ସୀଭାଷାରେ ଏହା ସମ୍ପାଦିତ ହୋଇଥିଲା । ଫୈଜୀଙ୍କ ମତରେ ଲୀଳାବତୀ ଦ୍ୱିତୀୟ ଭାସ୍କରାଚାର୍ଯ୍ୟଙ୍କ କନ୍ୟା ଅଟନ୍ତି । ଦ୍ୱିତୀୟ ଭାସ୍କରାଚାର୍ଯ୍ୟ ଲୀଳାବତୀଙ୍କ ଜାତକରୁ ଜାଣିପାରିଲେ ଯେ, ସେ ଅବିବାହିତା ଓ ନିଃସନ୍ତାନ ହେବେ । ଝିଅର ଭାଗ୍ୟକୁ ବଦଳାଇବା ପାଇଁ ସେ ବିବାହର ଶୁଭମୁହୂର୍ତ୍ତକୁ ଅପେକ୍ଷା କରି ସଠିକ୍ ସମୟରେ ସତର୍କ/ସଚେତନ କଲେ । ସେ ଏକ ଜଳପୂର୍ଣ୍ଣ ପାତ୍ର ଉପରେ କ୍ଷୁଦ୍ରଛିଦ୍ର ବିଶିଷ୍ଟ ଏକ କପ୍କୁ ରଖି ଗୋଟିଏ କୋଠରୀ ମଧ୍ୟରେ ସ୍ଥାପନ କଲେ, ଯେପରିକି କପ୍ ମଧ୍ୟରେ ଧିରେ ଧିରେ ଜଳ ପ୍ରବେଶ କରି ଶୁଭମୁହୂର୍ତ୍ତରେ ବୁଡ଼ିବ। ସେ କୋଠରୀ ମଧ୍ୟକୁ ଯିବା ପାଇଁ ଲୀଳାବତୀଙ୍କୁ ବାରଣ କଲେ । କିନ୍ତୁ ଲୀଳାବତୀ ଉତ୍କଣ୍ଠାର ସହିତ କୋଠରୀ ମଧ୍ୟକୁ ଯାଇ ନିଜର ବିପଦକୁ ଡାକି ଆଣିଲେ । ତାଙ୍କ ବିବାହ ପୋଷାକରୁ ଗୋଟିଏ ମୁକ୍ତା ସେ କପ୍ ମଧ୍ୟରେ ପଡ଼ିଗଲା ଏବଂ କପ୍‌ଟି ଶୀଘ୍ର ବୁଡିଗଲା , ବିବାହର ସେହି ଶୁଭମୁହୂର୍ତ୍ତ ଭାସ୍କରାଚାର୍ଯ୍ୟଙ୍କୁ ଦୁଃଖ ସାଗରରେ ନିକ୍ଷେପ କରି ପ୍ରସ୍ଥାନ କଲା । ତା ପରେ ସେ ପ୍ରତିଜ୍ଞାକଲେ ଯେ ନିଜ ଝିଅ ନାମରେ ଏପରି ଏକ କାଳଜୟୀ ପୁସ୍ତକ ଲେଖିବେ ଯାହାକି ସୃଷ୍ଟିର ଅନ୍ତ କାହିଁକି ଦ୍ୱିତୀୟ ସୃଷ୍ଟିର ପ୍ରାରମ୍ଭ ପର୍ଯ୍ୟନ୍ତ ବି ରହିବ । ଅନେକ ମୀମାଂସା ନିମନ୍ତେ ପ୍ରଶ୍ନ ଲୀଳାବତୀଙ୍କୁ ସମ୍ବୋଧନ କରି ସେଥିରେ ଉପସ୍ଥାପନ କରାଯାଇଛି । ଉଦାହରଣ ସ୍ୱରୂପ-  ହେ ଲୀଳାବତୀ  ଯଦି ତୁମେ ଯୋଗ ଓ ବିୟୋଗ ବୁଝ ତେବେ ମୋତେ କୁହ ଯେ ୨, ୫, ୩୨, ୧୯୩, ୧୮, ୧୦, ୧୦୦ର ଯୋଗଫଳରୁ ୧୦,୦୦୦ ବିୟୋଗ କଲେ ବିୟୋଗଫଳ କେତେ ହେବ । ସେ ପୁନଶ୍ଚ ତାଙ୍କୁ ଏଣୀ-ନୟନା ବୋଲି ସମ୍ବୋଧନ କରି କହିଛନ୍ତି ଯେ  ହେ ଲୀଳାବତୀ  ମୋତେ କୁହ ଯେ ୧୩୫ରୁ ୧୨ଦ୍ୱାରା ଗୁଣନ କଲାବେଳେ ଗୁଣନକୁ କେତୋଟି ସଂଖ୍ୟାରେ ଭାଗ କରିପାରିବ ଏବଂ ହରଣ କଲାବେଳେ କେତୋଟି ଭାଜକଦ୍ୱାରା ଭାଗ କରାଯାଇ ପାରିବ । ଲୀଳାବତୀ ଶବ୍ଦର ଅର୍ଥ ହେଉଛି କ୍ରୀଡ଼ାରତା ମହିଳା ଲୀଳା  କ୍ରୀଡା ଏବଂ ବତୀ ଶବ୍ଦ ସ୍ତ୍ରୀଲିଙ୍ଗରେ ବ୍ୟବହୃତ  । ପୁସ୍ତକର ସୂଚୀପତ୍ର ୧୩ ଅଧ୍ୟାୟ ବିଶିଷ୍ଟ ଲୀଳାବତୀ ପୁସ୍ତକରେ ମୁଖ୍ୟତଃ ସଂଜ୍ଞା, ଗାଣିତିକ ଶବ୍ଦାବଳୀ, ସୁଧକଷା, ଗାଣିତିକ ଏବଂ ଜ୍ୟାମିତିକ ପ୍ରଗତି, ସରଳ ଏବଂ କଠିନ ଜ୍ୟାମିତି, ସୂର୍ଯ୍ୟଘଡ଼ି ବା ଛାୟାଘଡ଼ିର ଶଙ୍କୁ, କୁଟକ (ଅନିର୍ଦ୍ଧିଷ୍ଟ ସମୀକରଣ ସମାଧାନ ପ୍ରଣାଳୀ) ଏବଂ ପଦାର୍ଥର ମିଳନ ଆଦି ବର୍ଣ୍ଣନା କରାଯାଇଛି  । ଦ୍ୱିତୀୟ ଭାସ୍କର ଏଥିରେ ପାଏ ର ମୂଲ୍ୟ ୨୨/୭ ବୋଲି ଉଲ୍ଲେଖ କରିବା ସହ ଜ୍ୟୋତିଷ ଶାସ୍ତ୍ରରେ ଏହାର ପ୍ରକୃତ ମୂଲ୍ୟ ୩୯୨୭/୧୨୫୦ ଅଟେ । ଏଥିରେ ସର୍ବବୃହତ୍ତମ ସଂଖ୍ୟା ପରାର୍ଦ୍ଧ ଅଟେ ଯାହାକି ଏକଶତ ସହସ୍ର ମହାପଦ୍ମ ଅଟେ । ଲୀଳାବତୀ ଶାସ୍ତ୍ରରେ ସାଧାରଣ ଲୋକ ବୁଝିବା ଭଳି ରାଜା, ହାତୀ ଆଦିଙ୍କୁ ନେଇ ଗୁଣନ, ବର୍ଗ ଏବଂ ଗାଣିତିକ ପ୍ରଗତିର ପ୍ରଣାଳୀ ଉଲ୍ଲେଖ କରାଯାଇଛି । ଲୀଳାବତୀ ପୁସ୍ତକର ତୃତୀୟ ଅଧ୍ୟାୟ ୫୪ପଦରେ ଏକ ଭଗ୍ନାଂଶ ବର୍ଣ୍ଣିତ । ଲୀଳାବତୀ ଶାସ୍ତ୍ରକୁ କଥ କରି ସେଥିରେ ଉଲ୍ଲେଖ କରାଯାଇଥିବା ସମସ୍ତ ଗାଣିତିକ ଏବଂ ଜ୍ୟାମିତିକ ସମସ୍ୟାର ସରଳ ସମାଧାନ କରି ପାରିଲେ ଏ ଦୁନିଆର ଲୀଳାଭୂମିରେ ଖୁସି ଏବଂ ଆନନ୍ଦର ଉଜ୍ଜଳ ଉଦାହରଣ ସ୍ୱରୂପ ପ୍ରତୀୟମାନ ହୋଇପାରିବ ।
କୁମାରନ କିମ୍ବା କୁମାରସାମୀ ମୁଦାଲିଆର ତିରୁପୁର କୁମାରନ କିମ୍ବା କୋଡି କଥା କୁମାରନ  (୪ ଅକ୍ଟୋବର ୧୯୦୪ - ୧୧ ଜାନୁଆରୀ ୧୯୩୨) ଭାବରେ ମଧ୍ୟ ଜଣାଶୁଣା ଜଣେ ଭାରତୀୟ ବିପ୍ଳବୀ ତଥା ସ୍ୱାଧୀନତା ସଂଗ୍ରାମୀ ଯିଏ ଭାରତୀୟ ସ୍ୱାଧୀନତା ଆନ୍ଦୋଳନରେ ଭାଗ ନେଇଥିଲେ  । ଜୀବନୀ କୁମାରସାମୀ ମୁଦାଲିୟର ବ୍ରିଟିଶ ଭାରତର ମାଡ୍ରାସ ପ୍ରେସିଡେନ୍ସିରେ ଚେନ୍ନିମାଲାଇ  (ତାମିଲନାଡୁର ବର୍ତ୍ତମାନର ଏରୋଡ ଜିଲ୍ଲା)ରେ ଜନ୍ମଗ୍ରହଣ କରିଥିଲେ  । ତାଙ୍କ ପିତାଙ୍କ ନାମ ନାଚିମୁଥୁ ମୁଦାଲିଆ ଏବଂ ମାତାଙ୍କ ନାମ କରୁପ୍ପାଇ ଆମ୍ମା ଥିଲା । ସେ ଦେଶ ବନ୍ଧୁ ଯୁବ ସଙ୍ଗଠନ ପ୍ରତିଷ୍ଠା କରିଥିଲେ ଏବଂ ବ୍ରିଟିଶମାନଙ୍କ ବିରୋଧରେ ବିରୋଧ ପ୍ରଦର୍ଶନ କରିଥିଲେ । ତିରୁପୁରର ନୋୟାଲ ନଦୀ କୂଳରେ ପୋଲିସର ଆକ୍ରମଣରେ ସେ ୧୧ ଜାନୁୟାରୀ ୧୯୩୨ ମସିହାରେ ବ୍ରିଟିଶ ସରକାର ବିରୋଧରେ ଏକ ଶୋଭାଯାତ୍ରାରେ ଆହତ ହୋଇ ମୃତ୍ୟୁ ବରଣ କରିଥିଲେ । ମୃତ୍ୟୁ ବେଳକୁ ସେ ଭାରତୀୟ ଜାତୀୟତାବାଦୀଙ୍କ ପତାକା ଧରିଥିଲେ, ଯାହା ବ୍ରିଟିଶମାନେ ତାମିଲରେ  "ଏପିପି କୋଡି କାଥା କୁମାରନ" ଙ୍କ ଉପରେ ପ୍ରତିବନ୍ଧକ ଲଗାଇଥିଲେ ଯାହାର ଅର୍ଥ ହେଉଛି  "ପତାକାକୁ ସୁରକ୍ଷା ଦେଇଥିବା କୁମାରନ" । ସମ୍ମାନ ଅକ୍ଟୋବର ୨୦୦୪ ମସିହାରେ ତାଙ୍କର ୧୦୦ ତମ ଜନ୍ମ ବାର୍ଷିକୀରେ ଭାରତ ପୋଷ୍ଟଦ୍ୱାରା ଏକ ସ୍ମରଣୀୟ ଷ୍ଟାମ୍ପ ଜାରି କରାଯାଇଥିଲା । ତାଙ୍କ ସମ୍ମାନାର୍ଥେ ତିରୁପୁରରେ ଏକ ପ୍ରତିମୂର୍ତ୍ତି ନିର୍ମାଣ କରାଯାଇଛି ଯାହା ସର୍ବସାଧାରଣଙ୍କ ପ୍ରଦର୍ଶନ ପାଇଁ ଏକ କେନ୍ଦ୍ରବିନ୍ଦୁ ଭାବରେ ବ୍ୟବହୃତ ହୁଏ ।
ରୀମା ଲାଗୁ  (୨୧ ଜୁନ ୧୯୫୮- ୧୮ ମଇ ୨୦୧୭) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ଥିଲେ  । ସେ ମୁଖ୍ୟତଃ ହିନ୍ଦୀ ଏବଂ ମରାଠୀ କଥାଚିତ୍ରମାନଙ୍କରେ ମାଆ ଭୂମିକାରେ ଅନେକ ଅଭିନୟ କରିଥିଲେ । ଦୀର୍ଘ ଚାରି ଦିଶନ୍ଧି ଧରି ସେ ପ୍ରାୟତଃ ମରାଠୀ ମଞ୍ଚ ଅଭିନୟରେ ସକ୍ରିୟ ଥିଲେ । ମରାଠୀ ଧାରାବାହିକ ତୁଜା ମଜା ଜାମେନରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ମୈନେ ପ୍ୟାର କିୟ, ଆଶିକ୍, ସାଜନ୍, ହମ୍ ଆପ୍‌କେ ହୈ କୌନ୍, ବାସ୍ତବ, କୁଛ୍ କୁଛ୍ ହୋତା ହୈ, ହମ୍ ଆପ୍‌କେ ହୈ କୌନ୍ ଭଳି ଅନେକ ସଫଳ ହିନ୍ଦୀ କଥାଚିତ୍ରରେ ସେ ମାଆ ଭୂମିକାରେ ଅଭିନୟ କରିଥିଲେ । ଦୂରଦର୍ଶନରେ ମଧ୍ୟ ସେ ଅନେକ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ରୀମା ଲାଗୁ ୧୯୫୮ ମସିହାରେ ବମ୍ବେରେ ଜନ୍ମଗ୍ରହଣ କରିଥିଲେ । ପିଲାଦିନେ ତାଙ୍କ ନାଁ ଥିଲା ଗୁନିନ୍ଦର ଭଦଭଦେ । ତାଙ୍କ ମାଆ ମନ୍ଦାକିନୀ ଭଦଭଦେ ଜନେ ମରାଠୀ ମଞ୍ଚ ଅଭିନେତ୍ରୀ । ତାଙ୍କ ମାଆଙ୍କର ଶ୍ରେଷ୍ଠ ଅଭିନୀତ ନାଟକ ଲେକର୍ ଉଡାନ୍ଦ ଜାହାଲୀ । ରୀମା ପୁଣେର ଏକ ବିଦ୍ୟାଳୟରେ ପଢ଼ୁଥିବାବେଳେ ନାଟକ ପ୍ରତି ଆକର୍ଷିତ ହୋଇଥିଲେ । ପରେ ସେ ବିଦ୍ୟାଳୟ ଶିକ୍ଷା ଶେଷ କରିବା ପରେ ମରାଠୀ ମଞ୍ଚ ନାଟକରେ ଅଭିନୟ କରିଥିଲେ । ଅଭିନୟ ଜୀବନ ୧୯୭୦ ଦଶକର ଶେଷ ଏବଂ ୮୦ଦଶକର ପ୍ରାରମ୍ଭରେ ସେ ହିନ୍ଦୀ ଏବଂ ମରାଠୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଜଣେ ମରାଠୀ ଅଭିନେତା ବିବେକ ଲାଗୁଙ୍କୁ ବିବାହ କରିବା ପରେ ତାଙ୍କ ନାମ ରୀମା ଲାଗୁକୁ ପରିବର୍ତ୍ତୀତ ହୋଇଥିଲା । ମାତ୍ର ବିବାହର କିଛି ବର୍ଷ ପରେ ଉଭୟ ଦମ୍ପତି ଅଲଗା ହୋଇଯାଇଥିଲେ । ତାଙ୍କର ଗୋଟିଏ ଝିଅ ଅଛି ମୃନ୍ମୟୀ, ଯିଏକି ମଞ୍ଚ ଏବଂ ଚଳଚ୍ଚିତ୍ରରେ ଅଭିନୟ କରିବା ସ‌ହ ଟିଏଟରର ନିର୍ଦ୍ଦେଶିକା ଭାବରେ କାମ କରୁଛନ୍ତି । ରୀମା ଅନେକ ସଫଳ ହନ୍ଦୀ କଥାଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଛନ୍ତି । ଦୂରଦର୍ଶନ ଧାରାବାହିକରୁ ଆରମ୍ଭ କରି ସେ ୧୯୮୮ରେ ଅମିର ଖାଁଙ୍କ ପ୍ରଥମ ଚଳଚ୍ଚିତ୍ର କୋୟାମତ୍ ସେ କୋୟାମତ୍ ତକ୍‌ରେ ଜୁହି ଚାୱଲାଙ୍କ ମାଆ ଭୂମିକାରେ ଅଭିନୟ କରିଥିଲେ । ପରେ ପରେ ସେ ୧୯୮୯ରେ ମୈନେ ପ୍ୟାର କିୟା, ୧୯୯୧ରେ ସାଜନ୍ ଆଦି ଚଳଚ୍ଚିତ୍ରରେ ସଲମାନ ଖାଁଙ୍କ ମାଆ ଭୂମିକାରେ ଅଭିନୟ କରିଥିଲେ । ୧୯୯୩ରେ ଗୁମଃରାରେ ଶ୍ରୀଦେବୀଙ୍କ ମାଆ ଭୂମିକାରେ ଅଭିନୟ କରିଥିଲେ । ୧୯୯୪ରେ ଜୟ ଜିଷନ ଚଳଚ୍ଚିତ୍ରରେ ଅକ୍ଷୟ କୁମାରଙ୍କ ମାଆ ଭାବରେ ଅଭିନୟ କରିଥିଲେ । ସଫଳତମ ହିନ୍ଦୀ କଥାଚିତ୍ର ହମ୍ ଆପ୍‌କେ ହୈ କୌନ୍, ୟେଃ ଦିଲାଗି, ଦିଲ୍‌ୱାଲେ, ଯୁଡ଼ୁୱା, ପଥର୍ କେ ଫୁଲ୍, କୁଛ୍ କୁଛ୍ ହୋତା ହୈ, କଲ୍ ହୋ ନା ହୋ, ହମ୍ ସାଥ୍ ସାଥ୍ ହୈ ଆଦିରେ ସେ ମାଆ ଭୂମିକାରେ ଅଭିନୟ କରିଥିଲେ । ପ୍ରାରମ୍ଭରୁ ସେ ଜଣେ ନର୍ତ୍ତକୀ ଭାବରେ ମଧ୍ୟ କଥାଚିତ୍ରରେ ଅଭିନୟ କରିଥିଲେ । ୧୯୮୦ରେ ସେ ଆକ୍ରୋଷ ଚଳଚ୍ଚିତ୍ରରେ ଜଣେ ନର୍ତ୍ତକୀ ଭାବରେ ଅଭିନୟ କରିଥିଲେ । ପରେ ପରେ ମଧ୍ୟବୟସରେ ସେ ମାଆ ଭାବରେ ଅଭିନୟ ଆରମ୍ଭ କରିଥିଲେ । ୧୯୯୦ରେ ସେ ସୁପ୍ରିୟା ପିଲ୍ଗାଓନ‌କର୍‌ଙ୍କ ସ‌ହ ତୁ ତୁ ମେଁ ମେଁ ଧାରାବାହିକ, ଶ୍ରୀମାନ ଶ୍ରୀମତୀ ଆଦିରେ ଅଭିନୟ କରିଥିଲେ । ୧୯୯୯ରେ ବାସ୍ତବ ଚଳଚ୍ଚିତ୍ରରେ ସେ ଅଭିନେତା ସଞ୍ଜୟ ଦତ୍ତଙ୍କର ମାଆ ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସେ ନିଜ ହାତରେ ତାଙ୍କର ପୁଅକୁ ହତ୍ୟା କରିଥିଲେ । ୧୯୯୭ରେ ସେ ପଙ୍କଜ କପୁର ଏବଂ ରଘୁବୀର ଯାଦବଙ୍କ ସ‌ହ ରୁଇ କା ଭୋଜ ଚଳଚ୍ଚିତ୍ରରେ ଅଭିନୟ କରିଥିଲେ । ଏକ ମରାଠୀ କାର୍ଯ୍ୟକ୍ରମ ମାଞ୍ଚା ମୁଜୁରରେ ରୀମା ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମରେ ମରାଠୀ ଲୋକମାଙ୍କୁ ସମ୍ମାନ ଦିଆଯାଇଥାଏ । ଏହି କାର୍ଯ୍ୟକ୍ରମଟି ଆମେରିକାର ରେଡ଼ିଓ ଏବଂ ଟିଭି କାର୍ଯ୍ୟକ୍ରମ ଦିସ୍ ଇଜ୍ ଇୟୋର ଲାଇଫ୍ ଭଳି ହୋଇଥିଲା । ସେ ହିନ୍ଦୀ ଦୂରଦର୍ଶନ ଧାରାବାହିକରେ ମଧ୍ୟ ଅନେକ ଅଭିନୟ କରିଥିଲେ । ୨୦୧୬ ମସିହାରେ ଆରମ୍ଭ ହୋଇଥିବା ଧାରାବାହିକ ନାମକରଣରେ ସେ ଅଭିନୟ କରୁଥିଲେ । ମୃତ୍ୟୁ ୧୭ ମଇ ୨୦୧୭ ସନ୍ଧ୍ୟାରେ ରୀମାଙ୍କ ଛାତିରେ ହଠାତ୍ ଯନ୍ତ୍ରଣା ଅନୁଭବ ହେବା ପରେ ତାଙ୍କୁ ମୁମ୍ବାଇର କୋକିଲାବେନ୍ ଧିରୁଭାଇ ଅମ୍ବାନୀ ହସ୍ପାତାଳରେ ଭର୍ତ୍ତୀ କରାଯାଇଥିଲା । ୧୮ ମଇ ୨୦୧୭ ରାତି ୩ଟା ୧୫ ମିନିଟ୍ ସମୟରେ ସେ ୫୯ବର୍ଷ ବୟସରେ ହୃଦଘାତ କାରଣରୁ ମୃତ୍ୟୁବରଣ କରିଥିଲେ ।
ଉଇକିକଥା ଉଇକିମିଡ଼ିଆ ଫାଉଣ୍ଡେସନଦ୍ୱାରା ସଂଚାଳିତ ପରିୟୋଜନାରୁ ଉଇକି ଆଧାରିତ ପରିବାରର ଏକ ସଦସ୍ୟ ଅଟେ । ଏହା ମଧ୍ୟ ମିଡ଼ିଆ ଉଇକି ସଫ୍ଟୱେରରେ ହିଁ ଚାଲିଥାଏ । ଏହି ପରିଯୋଜନା ଡେନିୟଲ ଏଲଷ୍ଟନଙ୍କ ପରିକଳ୍ପନାରେ ଆଧାରିତ ଏବଂ ବ୍ରାୟନ ବାଇବରଦ୍ୱାରା କାର୍ଯ୍ୟାନ୍ୱିତ ଏହି ପରିୟୋଜନାର ଲକ୍ଷ ବିଶିଷ୍ଟ ବ୍ୟକ୍ତି, ପୁସ୍ତକ, ଫିଲ୍ମ ଏବଂ ଲୋକଉକ୍ତିରୁ ପ୍ରାପ୍ତ ଏକ ବୃହତ ସଂଗ୍ରହକର ଅଟେ । ବହୁ ଅନଲାଇନ ସଂଗ୍ରହଣ ପ୍ରଥମରୁ ଉପଲବ୍ଧ ରହିଛି, କିନ୍ତୁ ଉଇକିକଥା ଏହି କିଛି ବିଶେଷ ମଧ୍ୟରୁ ଗୋଟିଏ ଅଟେ ଯାହା ନିଜ ଉପଯୁକ୍ତଙ୍କୁ ଯୋଗଦାନ କରିବାର ସୁବିଧା ମଧ୍ୟ ଉପଲବ୍ଧ କରିଥାଏ । ଉଇକିକଥାର ପୃଷ୍ଠା ଉଲ୍ଲେଖନୀୟ ବ୍ୟକ୍ତିତ୍ୱର ଉଇକିପିଡ଼ିଆରେ ତିଆରି ଲେଖାରୁ ଅନ୍ତର୍କୋଡିୟଦ୍ୱାରା ଯୋଡି ହୋଇରହିଛି । ମୂଳ ପରିଯୋଜନା ପୂର୍ଣତଃ ଇଂରାଜୀରେ ଆରମ୍ଭ କରାଯାଇଥିଲା , ଜୁଲାଇ 2004 ମସିହାରେ ଏକ ଅନ୍ୟ ସଂସ୍କରଣଦ୍ୱାରା ଅତିରିକ୍ତ ଭାଷାକୁ ମଧ୍ୟ ଏଥିରେ ସମ୍ମିଳିତ କରିବାର ଆରମ୍ଭ କରାଗଲା । ଇତିହାସ ବହୁଭାଷୀ ସହଯୋଗ ଜୁଲାଇ 2004 ମସିହାରେ ପାଖାପାଖି 70 ଉପଡୋମେନ ଆରମ୍ଭ କରାଗଲା । 28 ନଭେମ୍ବର 2010 ମସିହାରେ ଆଙ୍କଡୋ ଅନୁସାରେ 25 ସଂସ୍କରଣ ହୋଇଥିଲା, ପ୍ରତ୍ୟେକରେ 1000ରୁ ଅଧିକ ଲେଖାଥିଲା । ସବୁଠାରୁ ବଡ଼ ଉଇକିକଥା 22,600 ଲେଖା ସହିତ ପୋଲିଶ ଉଇକିକଥା ଥିଲା, ଯାହାପରେ ଇଂରାଜୀ, ଇଟାଲୀୟନ, ଜର୍ମାନୀ ଏବଂ ଋଷ ପରିୟୋଜନା ରହିଥିଲା ଯେଉଁଥିରେ 5000ରୁ ଅଧିକ ଲେଖାଥିଲା । ଏହାପରେ ଶ୍ଳୋବାକ, ବଗ୍ଲାରୀୟ, ବର୍ଣିୟାଇ, ତୁର୍କୀ, ଫ୍ରାନ୍ସ  (ଯାହା ଡିସେମ୍ବର 2006 ମସିହାରେ ପୁନଃ ଆରମ୍ଭ ହୋଇଥିଲା) ରହିଥିଲା  । 53ଟି ଭାଷା ସଂସ୍କରଣରେ 100 କିମ୍ବା ଅଧିକ ଲେଖାଥିଲା ।
ଜୀବବୀଜ୍ଞାନରେ ଜୀବାଣୁ ବା ରୋଗକାରୀ ବା ରୋଗକାରକ ଜୀବ କହିଲେ, ଅନ୍ଯ ଜୀବଶରୀରେ ରୋଗ ସୃଷ୍ଟିକାରୀ କ୍ଷୁଦ୍ର ଅଣୁଜୀବମାନଙ୍କୁ ବୁଝାଏ । ଏକ ଜୀବାଣୁକୁ ସଂକ୍ରମଣକାରୀ ମଧ୍ଯ କୁହାଯାଇପାରେ । ଏହାର ଇଂରାଜୀ ପ୍ରତିଶବ୍ଦ ପାଥୋଜେନ  (ପାଥୋ - ପୀଡ଼ା, ଜେନ - ଜାୟକ) ୧୮୮୦ ମସିହାରେ ଲୋକ ବ୍ଯବହାରକୁ ଆସିଲା  ।ସାଧାରଣତଃ ଏହି ଶବ୍ଦଟି ସଂକ୍ରାମକ ରୋଗକାରୀ ଅଣୁଜୀବ, ଯଥା - ଭୂତାଣୁ, ବୀଜାଣୁ, କବକ, ପ୍ରାକ୍ଜୀବ ଆଦିଙ୍କ ପାଇଁ ବ୍ଯବହୃତ ହେଉଥିଲା । କୃମି, କୀଟ ପରି ଛୋଟ ଜୀବମାନେ ମଧ୍ଯ ରୋଗ କରାଇପାରନ୍ତି କିନ୍ତୁ ଏଗୁଡ଼ିକୁ ଜୀବାଣୁ କୁହାଯାଏ ନାହିଁ । ଏଗୁଡ଼ିକୁ ପରଜୀବୀ କୁହାଯାଏ । କ୍ଷୁଦ୍ର ଆଣବିକ୍ଷଣିକ ଅଣୁଜୀବମାନଙ୍କର ପଠନକୁ ଅଣୁଜୀବବିଜ୍ଞାନ କୁହାଯାଏ ଏବଂ ରୋଗକାରକ ଅଣୁଜୀବ ତଥା ରୋଗକାରକ ପଦାର୍ଥଗୁଡ଼ିକର ପଠନକୁ ପାଥୋଲୋଜି କୁହାଯାଏ । ପରଜୀବୀମାନଙ୍କ ପଠନକୁ ପରଜୀବୀବିଜ୍ଞାନ କୁହାଯାଏ ।
ଚିଟ୍ଟି ବାବୁ   :          ; ସାଜିଆଃ ଅଦୀବ ଭାବରେ ମଧ୍ୟ ଜଣା, ୧୦ ଜାନୁଆରୀ ୧୯୬୪   ୮ ନଭେମ୍ବର ୨୦୧୩  ଜଣେ ଭାରତୀୟ ଅଭିନେତା ତଥା ଉପସ୍ଥାପକ ଥିଲେ, ଯିଏକି ମୁଖ୍ୟତଃ ତାମିଲ କଥାଚିତ୍ର ଜଗତରେ କାମ କରୁଥିଲେ । ସେ ସନ୍ ଟିଭିରେ କମେଡି ଶୋ ଅସ୍ତପୋବାତୁ ୟାରୁର ଜଣେ ବିଚାରପତି ଭାବରେ ମଧ୍ୟ କାର୍ଯ୍ୟ କରିଥିଲେ । ବ୍ୟକ୍ତିଗତ ଜୀବନ ୧୯୬୪ ମସିହାର ଜାନୁଆରୀ ୧୦ ତାରିଖରେ ସେ ତାମିଲନାଡ଼ୁରେ ଜନ୍ମଗ୍ରହଣ କରିଥିଲେ । ସେ ଜରୀନା ଜବୀନଙ୍କୁ ବିବାହ କରିଥିଲେ; ତାଙ୍କର ଦୁଇ ପୁଅ ଓ ଜଣେ ଝିଅ ଥିଲେ । ୪୯ ବର୍ଷ ବୟସରେ, ୨୦୧୩ ମସିହାର ନଭେମ୍ବର ୮ ତାରିଖରେ ସେ ମଧୁମେହରେ ପୀଡ଼ିତ ହୋଇ କୋମାକୁ ଚାଲିଯାଇଥିଲେ ଏବଂ ମୃତ୍ୟୁବରଣ କରିଥିଲେ ।
ଖୋରଖୋଗ ଏକ ମଙ୍ଗୋଲୀୟ ବାର୍ବେକ୍ୟୁ ଖାଦ୍ୟ ଅଟେ । ଖୋରଖୋଗ ଏକ ମଧ୍ୟ ଏସୀୟ ଭୋଜନ ହିସାବରେ ଜଣାଯାଏ । ଏହାକୁ ମଙ୍ଗୋଲୀୟ ଭାଷାରେ କ୍ଜୋପକ୍ଜୋର ମଧ୍ୟ କୁହାଯାଏ । ମାଂସ ଟୁକୁଡାମାନଙ୍କୁ ଏକ ପାତ୍ରରେ ଭରାଯାଏ ଯେଉଁଥିରେ ଗରମ ପଥର ଖଣ୍ଡ ମାନ ଏବଂ ଗରମ ପାଣି ରହିଥାଏ ଏବଂ ପ୍ରାୟତଃ ଏହାକୁ ବାହାରୁ ମଧ୍ୟ ଗରମ କରାଯାଇଥାଏ । ପ୍ରସ୍ତୁତି ଖୋରଖୋଗକୁ ପ୍ରସ୍ତୁତ କରିବା ପାଇଁ ମେଣ୍ଢା ଛୁଆ ମାଂସ ଏହା ବଦଳରେ ଛେଳିର ମାଂସର ମଧ୍ୟ ବ୍ୟବ‌ହାର କରାଯାଇ ପାରିବ  ବ୍ୟବ‌ହାର କରାଯାଏ । ପ୍ରଥମେ ମାଂସକୁ ସମାନ ମଧ୍ୟମ ଟୁକୁଡାରେ କଟା ଯାଏ ଯେଉଁଥିରେ ମାଂସ ସ‌ହିତ ହାଡ ମଧ୍ୟ ରହିଥାଏ । ଏହାପରେ ୧୦ରୁ ୨୦ଟି ହାତ ମୁଠା ଆକାରର ପଥରକୁ ନିଆଁ ଉପରେ ଗରମ କରାଯାଏ । ଯେତେବେଳେ ପଥରଗୁଡ଼ିକ ଅତ୍ୟଧିକ ଗରମ ହୋଇ ଯାଆନ୍ତି ଏହା ପରେ ଏକ ପାତ୍ରରେ ଗରମ ପଥର ଏବଂ ମାଂସକୁ ଏକାଠି ରଖାଯାଏ। ପରମ୍ପରା ଅନୁସାରେ ଧାତବ କ୍ଷୀର ପାତ୍ରରେ ଏହାର ପ୍ରସ୍ତୁତି ହୋଇଥାଏ । ଏହି ଧାତବ କ୍ଷୀର ପାତ୍ରର ଆକାର ବଡ଼ ହୋଇଥାଏ ଜେପରିକି ସେଥିରେ ଆବଶ୍ୟକ ମୁତାବକ ମାଂସ ରହିପାରିବ । ଏହି ଧାତବ କ୍ଷୀର ପାତ୍ରରେ ପଥର ଭଲରେ ରହିଥାଏ ଏବଂ ଖାଦ୍ୟ ସ‌ହଜରେ ପ୍ରସ୍ତୁତ ହୋଇଥାଏ । ଏହାପରେ ରୋଷେୟା ସେ‌ହି ପାତ୍ରରେ ଅନ୍ୟ ସାମଗ୍ରୀମାନ ତ‌ଥା ଗାଜର, କୋବି, ଆଳୁ ପକାଇ ରାନ୍ଧନ୍ତି ।ଏହାପରେ ସେଥିରେ ଲୁଣ ଏବଂ ଅଲଗା ମସଲା ସାମଗ୍ରୀ ପକାଇ ତାକୁ ରାନ୍ଧନ୍ତି । ସମସ୍ତ ସାମଗ୍ରୀକୁ ପାତ୍ରରେ ସ୍ତର କରି ରଖାଯାଏ ଏବଂ ଏହାର ଉପର ସ୍ତରରେ ପନିପରିବା ରଖାଯାଏ । ସର୍ବଶେଷରେ ସେ‌ଥିରେ ପର୍ଯ୍ୟାପ୍ତ ପାଣି ପକାଇ ବାମ୍ଫ ଦିଆଯାଏ । ଏହାପରେ ସେ‌ହି ଧାତବ ପାତ୍ରରେ ଢାଙ୍କୁଣି ଦିଆଯାଏ । ପଥରର ଉତ୍ତାପ ଏବଂ ପାଣିର ବାମ୍ଫ ପାତ୍ର ମଧ୍ୟରେ ମାଂସକୁ ରାନ୍ଧିଥାଏ । ଯଦି ପଥରର ଉତ୍ତାପଦ୍ୱାରା ପାତ୍ର ଗରମ ନ ହୁଏ ଏହା ବଦଳରେ ପାତ୍ରକୁ ନିଆଁ କିମ୍ବା ସ୍ଟୋବରେ ମଧ୍ୟ ଏହାକୁ ପ୍ରସ୍ତୁତ କରାଯାଇ ପାରିବ । ଏହପରେ ପଥର ଗରମ ହୋଇ ଏବଂ ମାଂସରୁ ଚର୍ବି ଅଂଶ ଗ୍ରହଣ କରି କଳା ପଡିଯାଏ । ଏହାପରେ ପାତ୍ରର ଢାଙ୍କୁଣି କାଢି ଦେଖାଯାଏ ମାଂସ ପ୍ରସ୍ତୁତ ହୋଇଛି କି ନାହିଁ । ପଥରରେ ଖୋରଖୋଗ ପ୍ରସ୍ତୁତ କରିବା ପାଇଁ ପ୍ରାୟତଃ ୧ ଘଣ୍ଟାରୁ ୧ ଘଣ୍ଟା ୩୦ ମିନିଟ ସମୟ ଲାଗେ।ଏହାପରେ ପାତ୍ରରୁ ମାଂସ ସ‌ହିତ ପଥର ଗୁଡିକୁ କଢା ଯାଏ ଏବଂ ଦୁଇ ହାତର ବ୍ୟବ‌ହାର କରି ମାଂସ ଓ ପଥରକୁ ଅଲଗା କରାଯାଇ ପରସା ଯାଏ । ଏହାକୁ ହାତରେ ଖାଆନ୍ତି । ଖାଇବା ସମୟରେ ମାଂସ ଓ ହାଡକୁ ଅଲଗା କରିବା ପାଇଁ ଛୁରୀର ମଧ୍ୟ ବ୍ୟବ‌ହାର ହୋଇଥାଏ । ଖୋରଖୋଗ ଏକ ମଧ୍ୟ ଏସୀୟ ଖାଦ୍ୟ ହିସାବରେ ଲୋକପ୍ରିୟ ଅଟେ କିନ୍ତୁ ଏହା ସାଧାରଣତଃ ଭାବରେ ରେସ୍ତୋରାଁ ମାନଙ୍କରେ ପରସା ଯାଏନାହିଁ ।. ଟିପ୍ପଣୀ :- ଏଥିରେ ପନିପରିବାର ବ୍ୟବ‌ହାରରୁ ଏହାର ସ୍ୱାଦ ବଢିଥାଏ ।
ସ୍ୱାମୀ ନାରାୟଣ କିମ୍ବା ସହଜାନନ୍ଦ ସ୍ୱାମୀ   :    (୩ ଏପ୍ରିଲ ୧୭୮୧ - ୧ ଜୁନ ୧୮୩୦), ହିନ୍ଦୁ ଧର୍ମର ସ୍ୱାମୀ ନାରାୟଣ ସମ୍ପ୍ରଦାୟର ସଂସ୍ଥାପକ ଥିଲେ  । ସେ ଜଣେ ଯୋଗୀ ଓ ତପସ୍ୱୀ ଥିଲେ ଯାହାଙ୍କ ଜୀବନ ଏବଂ ଶିକ୍ଷା ଧର୍ମ, ଅହିଂଶା ଓ ବ୍ରହ୍ମାଚାର୍ଯ୍ୟର କେନ୍ଦ୍ରୀୟ ହିନ୍ଦୁ ପ୍ରଥାକୁ ପୁନର୍ଜୀବିତ କରିଥିଲେ । । ତାଙ୍କୁ ଅନୁଗାମୀମାନଙ୍କଦ୍ୱାରା ଭଗବାନଙ୍କ ଅଭିବ୍ୟକ୍ତି ରୂପେ ଗ୍ରହଣ କରାଯାଏ । ଭାଗବତ ପୁରାଣ ଓ ପଦ୍ମ ପୁରାଣରେ ସ୍ୱାମୀ ନାରାୟଣଙ୍କ ଅବତାରର ସଙ୍କେତ ରହିଛି ।  ସ୍ୱାମୀ ନାରାୟଣଙ୍କ ଶିକ୍ଷାପତ୍ରୀକା ; ସ୍ୱାମୀ ନାରାୟଣ ସମ୍ପ୍ରଦାୟର ମୂଳ ଗ୍ରନ୍ଥ ଅଟେ । ସ୍ୱାମୀ ନାରାୟଣଙ୍କ ଜନ୍ମ ୧୭୮୧ ମସିହାରେ ଛପୈୟା, ଉତ୍ତରପ୍ରଦେଶ, ଭାରତରେ ଘନଶ୍ୟାମ ପାଣ୍ଡେଙ୍କ ରୂପେ ହୋଇଥିଲା । ୧୭୯୨ ମସିହାରେ ସେ ୧୧ ବର୍ଷ ବୟସରେ ଭାରତ ବର୍ଷରେ ୭ ବର୍ଷର ତୀର୍ଥଯାତ୍ରା ଆରମ୍ଭ କରିଥିଲେ, ଯାହାର ନାମ ନୀଳକଣ୍ଠ ବରଣୀ ଥିଲା । ଏହି ଯାତ୍ରା ଅନୁଶାରେ ସେ କଲ୍ୟାଣକାରୀ ଗତିବିଧି ଏବଂ ଏହି ଯାତ୍ରାର ୯ ବର୍ଷ ୧୧ ମାସ ପରେ, ସେ ୧୭୯୯ ମସିହା ପାଖାପାଖି ଗୁଜରାଟ ରାଜ୍ୟରେ ବସବାସ କରିଥିଲେ । ୧୮୦୦ ମସିହାରେ ତାଙ୍କୁ ତାଙ୍କ ଗୁରୁ ସ୍ୱାମୀ ରାମାନନ୍ଦ, ଉଦ୍ଧବ ସମ୍ପ୍ରଦାୟରେ ଦୀକ୍ଷା ଦେଇଥିଲେ ଓ ତାଙ୍କୁ ସହଜାନନ୍ଦ ସ୍ୱାମୀ ନାମ ଦିଆଗଲା । ୧୮୦୨ ମସିହାରେ ତାଙ୍କ ଗୁରୁ ମୃତ୍ୟୁ ପୂର୍ବରୁ ଉଦ୍ଧବ ସମ୍ପ୍ରଦାୟର ନେତୃତ୍ୱ ନାରାୟଣଙ୍କୁ ସମ୍ଭାଳୀବାକୁ ଦେଇଥିଲେ । ସହଜାନନ୍ଦ ସ୍ୱାମୀ ଏକ ସଭା ଆୟୋଜିତ କରିଥିଲେ ଏବଂ ସେହି ସଭାରେ ସ୍ୱାମୀ ନାରାୟଣ ମନ୍ତ୍ର ଶିଖେଇଥିଲେ । ଏହି ଦୃଷ୍ଟିରୁ ସେ ସ୍ୱାମୀ ନାରାୟଣ ସମ୍ପ୍ରଦାୟ ଋପେ ଗ୍ରହଣୀୟ ହୋଇଥିଲେ । ସ୍ୱାମୀ ନାରାୟଣ ବ୍ରିଟିଶ ରାଜ୍ୟ ସହିତ ଏକ ଭଲ ସମ୍ପର୍କର ବିକଶିତ ହୋଇଥିଲେ । ସେ ନିଜ ଜୀବନ କାଳରେ ଛ ଗୋଟି ମନ୍ଦିରର ନିର୍ମାଣ କରିଥିଲେ ଏବଂ ତାଙ୍କ ଦର୍ଶନକୁ ଖେଳାଇବା ପାଇଁ 500 ପରମହଂସ ନିଯୁକ୍ତ କରିଥିଲେ । 1826 ମସିହାରେ, ସ୍ୱାମୀ ନାରାୟଣ ସାମାଜିକ ସିଦ୍ଧାନ୍ତର ପୁସ୍ତକ  "ଶିକ୍ଷାଶ୍ରୀ"  ଲେଖିଥିଲେ । 1 ଜୁନ 1830 ମସିହାରେ ତାଙ୍କର ମୃତ୍ୟୁ ହୋଇଥିଲା ଏବଂ ଗୁଜରାଟରେ ହିନ୍ଦୁ ସଂସ୍କାର ଅନୁସାରେ ତାଙ୍କର ଅନ୍ତିମ ସଂସ୍କାର କରାଗଲା । ନିଜ ମୃତ୍ୟୁ ପୂର୍ବରୁ ସ୍ୱାମୀ ନାରାୟଣ ନିଜ ଭଣଜାଙ୍କୁ ଆଚାର୍ଯ୍ୟ ରୂପେ ନିଯୁକ୍ତ କରିଥିଲେ, ଯିଏ ସ୍ୱାମୀ ନାରାୟଣ ସମ୍ପ୍ରଦାୟର ମୁଖିଆ ଥିଲେ । ସ୍ୱାମୀ ନାରାୟଣଙ୍କ ସମ୍ପ୍ରଦାୟରେ ମହିଳା ଏବଂ ଗରିବ ମାନଙ୍କ ସୁଧାର ପାଇଁ ବହୁତ ସ୍ମରଣୀୟ କାର୍ଯ୍ୟ କରାଯାଏ । ବାଲ୍ୟକାଳ ସ୍ୱାମୀ ନାରାୟଣଙ୍କ ଜନ୍ମ 3 ଏପ୍ରିଲ 1781 ମସିହାରେ ଉତ୍ତର ପ୍ରଦେଶ ନିକଟ ଏକ ଗ୍ରାମରେ ବ୍ରାହ୍ମଣ ପରିବାରରେ ହୋଇଥିଲା । ସ୍ୱାମୀ ନାରାୟଣଙ୍କ ନାମ  "ଘନଶ୍ୟାମ ପାଣ୍ଡେ" , ତାଙ୍କ ମାତା-ପିତା, ହରିପ୍ରସାଦ ପାଣ୍ଡେ  (ପିତା)ଙ୍କ ନାମରେ ରଖାଯାଇଥିଲା  । ତାଙ୍କୁ ଧର୍ମଦେବ ନାମରେ ମଧ୍ୟ ଜଣା ଯାଇଥାନ୍ତି ଏବଂ ପ୍ରେମବତୀ ପାଣ୍ଡେ  (ମାତା), ଯାହାଙ୍କୁ ଶକ୍ତିମାତା କିମ୍ବା ମୂର୍ତ୍ତ ଦେବୀଙ୍କ ନାମରେ ମଧ୍ୟ ଜଣା ଯାଇଥାନ୍ତି  । ସ୍ୱାମୀ ନାରାୟଣଙ୍କ ଜନ୍ମ ରାମ ନବମୀ ଦିନ ହୋଇଥିଲା । ସ୍ୱାମୀ ନାରାୟଣଙ୍କ ବଡ଼ ଭାଇ ରାମ ପ୍ରତାପ ପାଣ୍ଡେ ଏବଂ ଛୋଟ ଭାଇ ଇଚ୍ଛାରାମ ପାଣ୍ଡେ ଥିଲେ । ସ୍ୱାମୀ ନାରାୟଣ ହିନ୍ଦୁ ଗ୍ରନ୍ଥ ଶାସ୍ତ୍ରରେ ମହାରତ ହାସିଲ କରିଥିଲେ, ଯେଉଁଥିରେ ବେଦ, ଉପନିଷଦ, ପୁରାଣ, ରାମାୟଣ ଓ ମହାଭାରତ ସାମିଲ ରହିଥିଲା । ନୀଳକଣ୍ଠ ଭର୍ଣ୍ଣିଙ୍କ ରୂପେ ଯାତ୍ରା ନିଜ ମାତା-ପିତାଙ୍କ ମୃତ୍ୟୁ ପରେ, ଘନଶ୍ୟାମ 29 ଜୁନ 1792 ମସିହାରେ ନିଜ ଘର ଛାଡ଼ି ଦେଇଥିଲେ । ସେ ନିଜ ଯାତ୍ରାରେ ନୀଳକଣ୍ଠ ବର୍ଣ୍ଣିଙ୍କ ନାମ ନେଇଥିଲେ । ନୀଳକଣ୍ଠ ବର୍ଣ୍ଣି ଏକ ଆଶ୍ରମ କିମ୍ବା ଧର୍ମଶାଳାର ଅନୁସନ୍ଧାନରେ ସମଗ୍ର ଭାରତ ଓ ନେପାଳରେ କିଛି ଅଞ୍ଚଳର ଯାତ୍ରା କରିଥିଲେ ଯାହା ବେଦାନ୍ତ, ସଂଖ୍ୟା, ଯୋଗ ଓ ପଞ୍ଚତନ୍ତ୍ର ଭଳି ହିନ୍ଦୁ ଦର୍ଶନର ଚାରିଗୋଟି ପ୍ରାଥମିକ ବିଦ୍ୟାଳୟ ସମ୍ବନ୍ଧରେ ସଠିକ ବିଚାର ରଖିଥାଏ । ଏହିପରି ଆଶ୍ରମକୁ ଖୋଜିବା ପାଇଁ , ନୀଳକଣ୍ଠ ବର୍ଣ୍ଣି ମୂଳ ବୈଷ୍ଣବ ବେଦାନ୍ତ ଶ୍ରେଣୀରେ ନିମ୍ନ ଲିଖିତ ପାଞ୍ଚୋଟି ପ୍ରଶ୍ନ ପଚାରିଥିଲେ : ଜିଭା ଅର୍ଥ କଣ ? ଈଶ୍ୱର  ଅର୍ଥ କଣ ? ମାୟା ଅର୍ଥ କଣ ? ବ୍ରାହ୍ମଣ ଅର୍ଥ କଣ ? ପାରା ବ୍ରାହ୍ମଣ ଅର୍ଥ କଣ ? ନୀଳକଣ୍ଠ ବର୍ଣ୍ଣି ପୁରୀ, ଓଡ଼ିଶା ଜଗନ୍ନାଥ ମନ୍ଦିର ସହିତ ବଦ୍ରିନାଥ, ରାମେଶ୍ୱର, ନାସିକ ଓ ଦ୍ୱାରିକରେ ସମଗ୍ର ମନ୍ଦିରର ଦର୍ଶନ କରିଥିଲେ ।
ରୀନା କୌଶାଳ ଧରମଶକ୍ତୁ  ହିନ୍ଦୀ:              , ୧୯୭୦ ମସିହାରେ ଜନ୍ମ  ଦକ୍ଷିଣ ଧ୍ରୁବରେ ସ୍କୀର ପ୍ରଥମ ଭାରତୀୟ ମହିଳା ଅଟନ୍ତି । ପ୍ରାରମ୍ଭିକ ଜୀବନ ରୀନା ପଞ୍ଜାବ, ଭାରତରେ ଏକ ହିନ୍ଦୁ ପରିବାରରେ ଜନ୍ମ ହୋଇଥିଲେ । ତାଙ୍କ ପିତା ଜଣେ ପଞ୍ଜାବୀ ଥିଲେ ଏବଂ ମାତା ଉତ୍ତର ପ୍ରଦେଶରୁ ଥିଲେ । ସେ ଦାର୍ଜିଲିଙ୍ଗରେ ବଡ଼ ହୋଇ ସେଠାରେ ହିମାଳୟ ପର୍ବତାରୋହଣ ସଂସ୍ଥାନରେ ପର୍ବତାରୋହଣ ପାଠ୍ୟକ୍ରମରେ ଭାଗନେଇଥିଲେ । ସେ ବହୁ ଅଭିଯାନ ଚଲେଇଛନ୍ତି । ତାଙ୍କ ପିତା ଲବ ରାଜ ସିଂ ଧରମଶକ୍ତୁ ଜଣେ ସଫଳ ପର୍ବତାରୋହୀ ଅଟନ୍ତି । ସେ ମାଉଣ୍ଟ ଏଭରେଷ୍ଟ ଶିଖର ପର୍ଯ୍ୟନ୍ତ ପହଞ୍ଚି ଯାଇଥିଲେ ଓ ୩୮ରୁ ଅଧିକ ଶୃଙ୍ଗ ପର୍ଯ୍ୟନ୍ତ ଚଢିଛନ୍ତି । ଉପଲବ୍ଧି ୨୯ ଡିସେମ୍ବର ୨୦୦୯ ମସିହାରେ, ରୀନା ଆଠ-ସ୍ତ୍ରୀ ରାଷ୍ଟ୍ର ମଣ୍ଡଳ ଟୀମ ଭାଗ ରୂପେ ଐତିହାସିକ ସ୍କୀ-ରନ ବନେଇଥିଲେ, ଯେଉଁଥିରେ ସେ ୯୦୦ କିଲୋମିଟର ଆଣ୍ଟାର୍କାଟିକ ବରଫ ଟ୍ରେକ୍ ପାରି କରି ରାଷ୍ଟ୍ରମଣ୍ଡଳର ସ୍ଥାପନ କରିଥିଲେ ।
ଲୋନାଫାର୍ନିବ, ଜୋକିନଭି ଏକ ବେପାର ନାମ, ଏକ ଔଷଧ ଯାହା ହଚିନସନ-ଗିଲଫୋର୍ଡ ପ୍ରୋଜେରିଆ ସିଣ୍ଡ୍ରୋମ ଏବଂ କିଛି ପ୍ରକ୍ରିୟାକରଣ-ଅଭାବୀ ପ୍ରୋଜେରଏଡ୍ ଲାମିନୋପାଥି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏକ ବର୍ଷ ବୟସରୁ ଆରମ୍ଭ ହୋଇଥିବା ଲୋକଙ୍କଠାରେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ,,ମୁଣ୍ଡବିନ୍ଧା, ତରଳ ଝାଡ଼ା, ସଂକ୍ରମଣ, ମାଂସପେଶୀ ଯନ୍ତ୍ରଣା, ଇଲେକ୍ଟ୍ରୋଲାଇଟ୍ ସମସ୍ୟା, ଓଜନ ହ୍ରାସ, ଅସ୍ଥି ମଜ୍ଜା ଦମନ, ଯକୃତ ପ୍ରଦାହ, ଉଚ୍ଚ ରକ୍ତଚାପ ଏବଂ ଥକାପଣ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଦୃଷ୍ଟି ଶକ୍ତି ଏବଂ ପ୍ରଜନନ କ୍ଷମତା ହ୍ରାସ ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ। ଏହା ଏକ ଫାର୍ନେସିଲଟ୍ରାନ୍ସଫରେଜ୍ ପ୍ରତିରୋଧକ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଲୋନାଫର୍ନିବ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଦିନକୁ ଦୁଇଥର ୫୦ ମିଗ୍ରା ପ୍ରାରମ୍ଭିକ ମାତ୍ରାରେ ଦେଲେ ୨୦୨୨ରେ ମାସକୁ ପ୍ରାୟ ୫୦,୦୦୦ ଡଲାର ଖର୍ଚ୍ଚ ହୁଏ ।
ଶ୍ରୀ ମନ୍ଦୋଦରୀ ମନ୍ଦିର , ଭାରତୀୟ ରାଜ୍ୟ ଗୋଆର ବେତକୀଠାରେ ଥିବା ଏକ ହିନ୍ଦୁ ମନ୍ଦିର । , ଏହା ପୋଣ୍ଡା ଅଞ୍ଚଳରୁ ପ୍ରାୟ 5 କିଲୋମିଟର ଦୂରରେ ଅବସ୍ଥିତ । ଏହା ସମୁଦ୍ରପତ୍ତାନଠାରୁ 81 ଫୁଟ ଉପରେ ରହିଛି । ଆରାଧ୍ୟା ଦେବୀ ଏହା ବେଟକୀ ଗ୍ରାମର ଆରାଧ୍ୟା ଦେବୀ ଭାବରେ ରହିଛନ୍ତି । ଏହା ରାମାୟଣର ଚରିତ୍ର ରାବଣଙ୍କ ପତ୍ନୀ ମନ୍ଦୋଦରୀ ନୁହନ୍ତି । ବ୍ୟୁପତ୍ତି  "ମନ୍ଦ"  ସ୍ଥାନୀୟ ଭାଷାରେ ଜଳ ଓ  " ଉଦର"  କୁ ପିଟିଏକୁ ବୁଝାଏ । ତେଣୁ ଜଳରେ ଜନ୍ମ ହେଇଥିବାର ଅର୍ଥ ଭାବରେ  " ମନ୍ଦୋଦରୀ "  ଶବ୍ଦ ବୁଝାଇଥାଏ । ପୁରାକାଳରେ ବେତକୀ ଗ୍ରାମରେ ବହୁ ଜଳାଭାବ ଥିବାରୁ କେତେକ ବ୍ୟକ୍ତି ତାଙ୍କର ସନ୍ତାନକୁ ଜଳରେ ଭସେଇ ଦେଇଥିଲେ , ଏହା ବିଶ୍ୱାସ କରି ଯେ ଗ୍ରାମରେ ଜଳାଧାର ଆସିବା । ତାଙ୍କର ସ୍ମୃତିରେ ଏହି ମନ୍ଦିର ନିର୍ମିତ ହେଇଥିବା କୁହାଯାଇଥାଏ । ଶ୍ରୀ ମନ୍ଦୋଦର ଦେବସ୍ଥାନମ ସଂସ୍ଥା 2013 ମସିହାରେ ତାହାର ଶତବାର୍ଷିକୀ ପାଳନ କରିଥିଲା ।
ଭାରତ ସରକାରଦ୍ୱାରା ଅନ୍ତରାଷ୍ଟ୍ରୀୟ ଗାନ୍ଧୀ ଶାନ୍ତି ପୁରସ୍କାର ଭାରତର ଜାତିର ପିତାଙ୍କ ସମ୍ମାନରେ ଦିଆଯାଏ। ଏହା ବାପୁଙ୍କ ୧୨୫ ତମ ଜନ୍ମତିଥିରୁ ଆରମ୍ଭ ହେଇଥିଲା।
ଗ୍ରେଗୋରୀ ପାଞ୍ଜି ଅନୁସାରେ ୧୨ ଜାନୁଆରୀ ବର୍ଷର ୧୨ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୩ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୫୪ ଦିନ   ।
ମୁଁ ଦିୱାନା ତୋ ' ପାଇଁ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଦେବେନ୍ଦ୍ରନାଥ ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ଲେଖିଥିଲେ । ମନୋରଞ୍ଜନ ସାହାଣୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମନୋରଞ୍ଜନ ପାଲ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅଗ୍ନୀରାଜ୍ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲ ଆଦିତ୍ୟ ସିଂହ  ବୁଲୁ  । ମୀନ‌କେତନ, ମନିଷା ମିଶ୍ର, ଜ୍ୟୋତି ପାଣି, ଜ୍ୟୋତି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଆଦିତ୍ୟ ସିଂହ- ପ୍ରେମ୍ ମୀନକେତନ- ପୋଲିସ୍ ଏସ୍. ଆଇ. ନୀଳାଚଳ ମନିଷା ମିଶ୍ର- ପ୍ରମିଳା ଜ୍ୟୋତି ପାଣି- ପୂଜା ଜ୍ୟୋତି ତ୍ରିପାଠୀ- ସ୍ମିତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଗ୍ନୀରାଜ୍ । ଅରୁଣ ମନ୍ତ୍ରୀ, ବିଭୁପ୍ରସାଦ ମିଶ୍ର, ଗୌତମ ରାଉତ, ମନୋରଞ୍ଜନ ସାହାଣୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ଅନ୍ତରା ଚକ୍ରବର୍ତ୍ତୀ, ପଙ୍କଜ ଜାଲ୍, ଉଦିତ ନାରାୟଣ, ସଂଗ୍ରାମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ପାନରୁତି ଏକ ଭାରତୀୟ ପୌରପାଳିକା   ଅଟେ । ଏହା ତାମିଲନାଡୁର କୁଦ୍ଦଲୋରେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାନରୁତି ୧୧.୭୬୬୭ ଉତ୍ତର ଅକ୍ଷାଂଶ ଓ ୭୯.୫୫୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାନରୁତି ସହରର ମୋଟ ଜନସଂଖ୍ୟା ୫୫୪୦୦ ଅଟେ । ସେଥି ମଧ୍ୟରୁ ୫୦.୩୮% ଜଣ ପରୁଷ ହୋଇଥିବା ବେଳେ ୪୯.୬୨% ଜଣ ନାରୀ ଅଟନ୍ତି । ପାନରୁତିର ସାକ୍ଷରତା ହାର ୬୯.୧୦% ଅଟେ । ଏହା ଜାତୀୟ ହାରଠାରୁ -୪.୨୬% ପ୍ରତିଶତ କମ ଅଟେ । ସେଥିରୁ ୩୮.୧୯% ପ୍ରତିଶତ ପୁରୁଷ ଓ ୩୦.୯୧% ନାରୀ ଅଟନ୍ତି । ୧୧.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପାନରୁତିର ସରକାରୀ ଭାଷା ଅଟେ ।
ଅପନା ଦୋରା ବିଶ୍ୱାସରାୟ  (ମୃତ୍ୟୁ: ୧୯୬୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅପନା ଦୋରା ବିଶ୍ୱାସରାୟ ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅପନା ଦୋରା ବିଶ୍ୱାସରାୟ ୧୯୬୩ ମସିହାରେ ମୃତ୍ୟୁବରଣ କରିଥିଲେ । ୬ ସେପ୍ଟେମ୍ବର ୧୯୬୩ରେ ମସିହାରେ ତାଙ୍କ ପାଇଁ ଓଡ଼ିଶା ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ରେଣୁକୋଟ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ସୋନ୍‌‌ଭଦ୍ର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରେଣୁକୋଟ ସହରର ମୋଟ ଜନସଂଖ୍ୟା ୫୩୫୨୪ ଅଟେ । ସେଥି ମଧ୍ୟରୁ ୫୬.୬୪% ଜଣ ପରୁଷ ହୋଇଥିବା ବେଳେ ୪୩.୩୬% ଜଣ ନାରୀ ଅଟନ୍ତି । ରେଣୁକୋଟର ସାକ୍ଷରତା ହାର ୭୩.୦୬% ଅଟେ । ଏହା ଜାତୀୟ ହାରଠାରୁ -୮.୨୨% ପ୍ରତିଶତ କମ ଅଟେ । ସେଥିରୁ ୪୫.୧୯% ପ୍ରତିଶତ ପୁରୁଷ ଓ ୨୭.୮୭% ନାରୀ ଅଟନ୍ତି । ୧୪.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରେଣୁକୋଟର ସରକାରୀ ଭାଷା ଅଟେ ।
କାଉଡିପେରିକ୍ସ  ଅର୍ଥାତ୍  "ଲାଞ୍ଜର ପୋଷା"  ହେଉଛି ଏକ ଛୋଟ ଓଭାଇରାପ୍ଟୋରୋସାଉରିଆନ୍ ଡାଇନୋସରର ଏକ ବଂଶ, ଯାହା ପ୍ରାୟ 124.6 ନିୟୁତ ବର୍ଷ ପୂର୍ବେ ଆର୍ଲି କ୍ରାଟେସ୍ ସମୟରେ ଏସିଆରେ ରହୁଥିଲା  ସେମାନଙ୍କର ସାଧାରଣ ରୂପରେ ସେମାନେ ପୋଷକ ଏବଂ ଅତ୍ୟଧିକ ପକ୍ଷୀ ପରି ଥିଲେ, ଯେଉଁଠାରେ କେତେକ ପାଲିଓଣ୍ଟୋଲୋଜିଷ୍ଟମାନେ ଏହା ପକ୍ଷୀ ବୋଲି ପରାମର୍ଶ ଦେଇଛନ୍ତି  । ତାଙ୍କର ଏକ ଦୃ ଼ ତଣ୍ଟି, ଲମ୍ବା ଗୋଡ ଥିଲା ଏବଂ ବୋଧହୁଏ ସେ ଦ୍ରୁତ ଦ ଡୁଥିଲେ  କାଉଡିଟେରିକ୍ସର ଆବିଷ୍କାର ପକ୍ଷୀ ଏବଂ ଡାଇନୋସରଙ୍କ ସମ୍ପର୍କ ଉପରେ ବହୁ ତୀବ୍ର ଅଧ୍ୟୟନ ଏବଂ ବିତର୍କର କାରଣ ହୋଇଥିଲା
ଶର୍ମିଲି ଅହମଦ  (୮ ମଇ ୧୯୪୭ - ୮ ଜୁଲାଇ ୨୦୨୨) ଜଣେ ବାଂଲାଦେଶୀ ଦୂରଦର୍ଶନ ଏବଂ ଚଳଚ୍ଚିତ୍ର ଅଭିନେତ୍ରୀ ଥିଲେ  । ପ୍ରାରମ୍ଭିକ ଜୀବନ ଶର୍ମିଲି ଅହମଦଙ୍କର ଜନ୍ମ ନାମ ଥିଲା ମାଜେଡା ମଲ୍ଲିକ, ଯିଏକି ୧୯୪୭ ମସିହାର ମଇ ୮ ତାରିଖରେ ମୁର୍ସିଦାବାଦର ବେଲୁର ଚୋକ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ରାଜଶାହୀ ପିଏନ୍ ବାଳିକା ଉଚ୍ଚ ବିଦ୍ୟାଳୟରୁ ମାଟ୍ରିକ୍ ପାସ୍ କରିଥିଲେ । ଅଭିନୟ ଜୀବନ ଶର୍ମିଲି ୧୯୬୨ ମସିହାରେ ରାଜଶାହୀ ରେଡିଓରେ ଉପସ୍ଥାପିକା ତଥା ନାଟକ କଳାକାର ଭାବରେ କାମ କରିବା ଆରମ୍ଭ କରିଥିଲେ । ୧୯୬୪ ମସିହାରେ ସେ ଚଳଚ୍ଚିତ୍ରରେ ଅଭିନୟ କରିବା ଆରମ୍ଭ କରିଥିଲେ ଏବଂ ୧୯୬୮ ମସିହାରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ ବାଂଲାଦେଶ ଦୂରଦର୍ଶନରେ ପ୍ରଥମ ଧାରାବାହିକ ଦମ୍ପତିରେ କାମ କରିଥିଲେ । ୧୯୭୬ ମସିହାରେ ମହମ୍ମଦ ମହସୀନଙ୍କ ନିର୍ଦ୍ଦେଶିତ ଅଗୁନ୍ ନାଟକରେ ସେ ପ୍ରଥମ ଥର ପାଇଁ ମାଆ ଭୂମିକାରେ ଅଭିନୟ କରିଥିଲେ । ୫୦ ବର୍ଷରୁ ଅଧିକ ସମୟ ଧରି ସେ ଅଭିନୟ ଜଗତରେ ସକ୍ରିୟ ଥିଲେ ଏବଂ ପାଖାପାଖି ୪୦୦ କଥାଚିତ୍ର ଏବଂ ୧୫୦ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରିଥିଲେ । ଲୋକପ୍ରିୟ କାର୍ଯ୍ୟ ଅଭିନୀତ ଧାରାବାହିକ ଦମ୍ପତି ବ୍ରିଶ୍ତିର ପୋରେ  (୨୦୦୫) ଆମଦେର ଆନନ୍ଦ ବାରି  (୨୦୦୫) ଆଗନ୍ତୁକ  (୨୦୦୫) ପୋଶକ  (୨୦୦୫) ଆଞ୍ଚଲ  (୨୦୦୬) ଚେନା ମାନୁସର ପଞ୍ଚଲି  (୨୦୦୬) ଧୁପାଛାୟା  (୨୦୦୯) ଉପସଂହାର  (୨୦୧୦) ପୌଷ ଫାଲଗୁନେର ପାଲା  (୨୦୧୧) ଛେଲେଟି  (୨୦୧୧) ଅବର ହାୱା ବାଦଲ  (୨୦୧୪) ଅଭିନୀତ କଥାଚିତ୍ର ଜୁଗ୍ନୁ  (୧୯୬୮) ଶୌରାନି ଦୌରାନି  (୧୯୬୮) ଆବିର୍ଭାବ  (୧୯୬୮) - ଲୁନା ଚୌଧୁରୀ ଆଲିଙ୍ଗନ  (୧୯୬୯) ପୋଲତୋକ  (୧୯୭୩) ଅଗୁନ୍  (୧୯୭୬) ବସୁନ୍ଧରା  (୧୯୭୭) - ଛବିର ଭଉଣୀ ରୁପାଲି ଶୈକତେ  (୧୯୭୯) ଆରାଧନା  (୧୯୭୯) - ପାରୁଲ ଇମିଲିର ଗୋଏଣ୍ଡା ବାହିନୀ  (୧୯୮୦) ଆଶାର ଆଲୋ  (୧୯୮୨) ଦହନ୍  (୧୯୮୫) - ଆସମା/ଶ୍ରୀମତୀ ମୋଷ୍ଟାକ୍ ପ୍ରେମିକ  (୧୯୮୫) ହୁଶିଆର୍  (୧୯୮୮) ଲାଲ ଗୋଲାପ ସ୍ତ୍ରୀର ପାଓନା  (୧୯୯୧) - କବୀରଙ୍କ ମାଆ ଟାୟାଗ୍  (୧୯୯୩) - ରାଇହାନଙ୍କ ମାଆ ବିକ୍ଷୋଭ  (୧୯୯୪) - ଜିହାଦର ମାଆ ପ୍ରେମ ଯୁଦ୍ଧ  (୧୯୯୪) ଆମି ତୋମାରି  (୧୯୯୯) ସୋବାଇଟୋ ସୁଖୀ ହୋତେ ଚାଇ  (୨୦୦୦) ଧାୱା  (୨୦୦୦) ମିଲନ୍ ହୋବେ କତୋ ଦିନେ  (୨୦୦୨) ସ୍ୱାମୀ ଚିନ୍ତାଇ  (୨୦୦୪) ମୋହବତ୍ ଜିନ୍ଦବାଦ  (୨୦୦୫) ଭାଲୋବାଶା ଭାଲୋବାଶା  (୨୦୦୬) ନା ବୋଲୋନା  (୨୦୦୬) ଚାଚୁ  (୨୦୦୬) ଜଜ୍ ଏର ରାଏ ଫାଶି  (୨୦୦୭) ଦୁଖିନି ଜହର  (୨୦୦୭) ଟିପ୍ ଟିପ୍ ବ୍ରିଷ୍ଟି  (୨୦୦୮) ଆକାଶ ଛୋୱ ଭାଲୋବାଶା  (୨୦୦୮) ସ୍ୱାମୀ ନିୟେ ଯୁଦ୍ଧ  (୨୦୦୮) ମାଟିର ଠିକାନା  (୨୦୧୧) ମେହେରଜାନ୍  (୨୦୧୧) - ମେହେରଙ୍କ ମାଆ ମୋନର୍ ଜାଲ  (୨୦୧୧) ସେ ଅମର ମୋନ କେରେଚେ  (୨୦୧୨) ଆକାଶ କୋତୋ ଦୂରେ  (୨୦୧୪) ୭୧ ଏର୍ ମା ଜନୋନି  (୨୦୧୪) ପ୍ରେମ କରବୋ ତୋମାର ସାଥେ  (୨୦୧୪) ସ୍ୱର୍ଗୋ ଥାକେ ନରକ  (୨୦୧୫) ଓଚେନା ହ୍ରିଦୋୟ  (୨୦୧୫) ଏକ ପ୍ରୀଥିବି ପ୍ରେମ  (୨୦୧୬) ରାତ ଜାଗା ଫୁଲ  (୨୦୨୧) ବ୍ୟକ୍ତିଗତ ଜୀବନ ଶର୍ମିଲି ଅହମ୍ମଦଙ୍କର ଏକ କନ୍ୟା ସନ୍ତାନ ଥିଲା, ତାନିମା  । ତାଙ୍କ ସାନ ଭଉଣୀ ୱାହିଦା ମଲ୍ଲିକ ଜଲି ଜଣେ ଥିଏଟର ଅଭିନେତ୍ରୀ ତଥା ସଂଗ୍ରାମୀ ଥିଲେ । ମୃତ୍ୟୁ ସେ ୨୦୨୨ ମସିହାର ଜୁଲାଇ ୮ ତାରିଖରେ କର୍କଟ ରୋଗରେ ଆକ୍ରାନ୍ତ ହୋଇ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।
ଗୋଲୋଡିର୍ସେନ  (ଇଂରାଜୀ ଭାଷାରେ ), 53 ଏକ ବେପାର ନାମ, ହେଉଛି ଏକ ଔଷଧ ଯାହା ହୋଇଥିବା ଡିଷ୍ଟ୍ରୋଫିନ୍ ଜିନରେ ମ୍ୟୁଟେସନ ହେତୁ ହୋଇଥିବା ଡୁସେନ ମାଂସପେଶୀ ଡିଷ୍ଟ୍ରୋଫି   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯାହା ଏକ୍ସନ ୫୩ ସ୍କିପିଂ ଦ୍ୱାରା ଉନ୍ନତ ହୋଇପାରେ  । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଏହା ଡିଷ୍ଟ୍ରୋଫିନ ବୃଦ୍ଧି କରୁଥିଲେ ମଧ୍ୟ ୨୦୨୧ ସୁଦ୍ଧା ଏହାର ଉପକାର ଏପର୍ଯ୍ୟନ୍ତ ଦେଖାଯିବାକୁ ବାକି ଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଜ୍ୱର, ପତନ, ପେଟ ଯନ୍ତ୍ରଣା, ନାକ ପ୍ରବାହ ଏବଂ ଅଇ ଲାଗିବା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ ବୃକ୍‌କ ସମସ୍ୟା ଦେଖାଯାଇପାରେ । ଏହା ଏକ ଆଣ୍ଟିସେନ୍ସ ଓଲିଗୋନ୍ୟୁକ୍ଲିଓଟାଇଡ ଯାହା ଏକ୍ସନ୍ ୫୩ ସ‌ହିତ ଅନୁବନ୍ଧିତ ହେବା ଫଳରେ ଏମଆରଏନଏ ସୃଷ୍ଟି ହୁଏ ଯାହା ଅଧିକ କାର୍ଯ୍ୟକ୍ଷମ ଡିଷ୍ଟ୍ରୋଫିନ୍ ଉତ୍ପାଦନ କରେ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଗୋଲୋଡିର୍ସେନ ଅନୁମୋଦିତ ହୋଇଥିଲା । ୨୦୨୧ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ପ୍ରତି ସପ୍ତାହରେ ୧୦ କିଲୋଗ୍ରାମ ବ୍ୟକ୍ତିଙ୍କ ପାଇଁ ପ୍ରାୟ ୫୦୦୦ ଡଲାର ଖର୍ଚ୍ଚ ହୋଇଥାଏ ।
ମାର୍ହାଉରା ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ସରନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାର୍ହାଉରା ୨୫.୯୬୯୩ ଉତ୍ତର ଅକ୍ଷାଂଶ ଓ ୮୪.୮୬୨୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାର୍ହାଉରା ସହରର ମୋଟ ଜନସଂଖ୍ୟା ୨୪୫୩୪ ଅଟେ । ସେଥି ମଧ୍ୟରୁ ୫୧.୬୩% ଜଣ ପରୁଷ ହୋଇଥିବା ବେଳେ ୪୮.୩୭% ଜଣ ନାରୀ ଅଟନ୍ତି । ମାର୍ହାଉରାର ସାକ୍ଷରତା ହାର ୪୨.୦୮% ଅଟେ । ଏହା ଜାତୀୟ ହାରଠାରୁ ୨୨.୭୬% ପ୍ରତିଶତ କମ ଅଟେ । ସେଥିରୁ ୨୮.୦୭% ପ୍ରତିଶତ ପୁରୁଷ ଓ ୧୪.୦୧% ନାରୀ ଅଟନ୍ତି । ୧୮.୫୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ମାର୍ହାଉରାର ସରକାରୀ ଭାଷା ଅଟେ ।
ପ୍ରିଲୋକେନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସାଇଟାନେଷ୍ଟର, ହେଉଛି ଏକ ସ୍ଥାନୀୟ ନିଶ୍ଚେତକ ଯାହା ଏକ ନିର୍ଦ୍ଦିଷ୍ଟ କ୍ଷେତ୍ର ଯେପରିକି ସ୍ନାୟୁ ଅବରୋଧ କିମ୍ବା ମେରୁଦଣ୍ଡର ଏକ ଅଂଶ ଉପରେ ନିଶ୍ଚେତକ ଭାବରେ ବ୍ୟବହୃତ ହୁଏ । ଏହା ଇଞ୍ଜେକସନ ଆକାରରେ ଦିଆଯାଏ । ଏହା ଏକ ଲିଡୋକାଇନ/ପ୍ରିଲୋକାଇନ କ୍ରିମ୍ ଭାବରେ ମଧ୍ୟ ଉପଲବ୍ଧ ହେଉଛି । ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଉଚ୍ଚ ରକ୍ତଚାପ, ନିମ୍ନ ରକ୍ତଚାପ, ବାନ୍ତି, ଏବଂ ଅନିୟମିତ ହୃତ୍ ସ୍ପନ୍ଦନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମେଥେମୋଗ୍ଲୋବିନେମିଆ ଏବଂ ହୃଦ୍‌ରୋଧ ହୋଇପାରେ । ଗର୍ଭାବସ୍ଥାରେ ବ୍ୟବହାର ଅପେକ୍ଷାକୃତ ସୁରକ୍ଷିତ ଥିବା ପରି ଜଣାଯାଏ । ଏହା ଏକ ଆମିଡପ୍ରକାରର ସ୍ଥାନୀୟ ନିଶ୍ଚେତକ । ୧୯୬୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପ୍ରିଲୋକେନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୧% ଦ୍ରବଣ ବିଶିଷ୍ଟ ୫୦ ମିଲି ପ୍ରିଲୋକେନର ମୂଲ୍ୟ ପ୍ରାୟ ୫ ପାଉଣ୍ଡ । ୨୦୧୨ ସୁଦ୍ଧା ଯୁକ୍ତରାଷ୍ଟ୍ରରେ ଉତ୍ପାଦନ ବନ୍ଦ ହୋଇଯାଇଛି; ଯଦିଓ ଏହା ପୂର୍ବରୁ ୪% ଦ୍ରବଣ ଥିବା ୧.୮ ମିଲି ପ୍ରିଲୋକେନ ପାଇଁ ପ୍ରାୟ ୧ ଡଲାର ଖର୍ଚ୍ଚ ହୋଇଥାଏ ।
ହୁଟୁମା ପକ୍ଷୀ  (ଇଂରାଜୀ ଭାଷାରେ ବା ପାଣିଗଞ୍ଜା, ଜୀବବିଜ୍ଞାନ ନାମ ) ଏକ ଜଳ ପକ୍ଷୀ  । ଏହି ପକ୍ଷୀ ରାଲିଡାଏ ପରିବାରର । ଏହି ପକ୍ଷୀ ଏକ ସ୍ୱତନ୍ତ୍ର ପ୍ରଜାତି ଗ୍ୟାଲିକ୍ରେକ୍ସ   ଭାବେ ଗଣା ଓ ନିଜ ପ୍ରଜାତିର ଏହା ଏକମାତ୍ର ପକ୍ଷୀ । ପୂର୍ବେ ଏମାନଙ୍କୁ ମାଣ୍ଡିଆ ଖାଇ ପକ୍ଷୀଙ୍କ ସମ୍ପର୍କୀୟ ବୋଲି ଭୁଲ ଧାରଣା ରହିଥିଲା । ପରିପକ୍ୱ ବୟସର ଅଣ୍ଡିରା ହୁଟୁମା ଅନେକାଂଶରେ ମାଣ୍ଡିଆ ଖାଇ ପକ୍ଷୀ ପରି ଦେଖାଯାଇଥାଏ । ପରେ ଏମାନଙ୍କୁ ଏନିଗ୍ମେଟୋଲିମ୍ନାସ୍, ଆମୌରୋର୍ଣ୍ଣିସ୍, ହିମାଣ୍ଟୋର୍ଣ୍ଣିସ୍ ଏବଂ ମେଗାକ୍ରେକ୍ସ ଏସୀୟ ପକ୍ଷୀ ପ୍ରଜାତିଙ୍କ ସହିତ ମିଶାଇ ଏକ ଭିନ୍ନ ଶ୍ରେଣୀରେ ଅନ୍ତର୍ଭୁକ୍ତ କରାଗଲା । ଦକ୍ଷିଣ ଏସିଆର ଭାରତ, ପାକିସ୍ତାନ, ଶ୍ରୀଲଙ୍କାରୁ ନେଇ ଉତ୍ତରକୁ ଚୀନର ଦକ୍ଷିଣାଂଶ, କୋରିଆ, ଜାପାନ ଓ ଦକ୍ଷିଣ-ପୂର୍ବକୁ ଫିଲିପାଇନ୍ସ ଏବଂ ଇଣ୍ଡୋନେସିଆ ପ୍ରଭୃତି ଦେଶର ସନ୍ତସନ୍ତିଆ ଅଞ୍ଚଳ ଏହି ପକ୍ଷୀଙ୍କ ପରିବାସ ଓ ପ୍ରଜନନ କ୍ଷେତ୍ର । ସନ୍ତସନ୍ତିଆ ଭୂମିରେ ଜାତ ଉଦ୍ଭିଦମାନଙ୍କ ମଧ୍ୟରେ ଏକ ଅପେକ୍ଷାକୃତ ଶୁଷ୍କ ସ୍ଥାନ ଖୋଜି ହୁଟୁମା ପକ୍ଷୀ ବସା ବାନ୍ଧେ ଓ ସେଥିରେ ୩-୬ଟି ଅଣ୍ଡା ଦେଇଥାଏ । ଏହି ପକ୍ଷୀମାନେ ମୁଖ୍ୟତଃ ନିଜ ଅଞ୍ଚଳର ମୂଳ ନିବାସୀ ପକ୍ଷୀ ଓ ପ୍ରାୟତଃ ଅନ୍ୟ ଦେଶରେ ପ୍ରବାସ କରନ୍ତି ନାହିଁ । ଏହି ପକ୍ଷୀର ଶରୀରର ଗଠନ ଏପରି ଯେ ଏହାର ଦୁଇ ପାର୍ଶ୍ୱ ଅଧିକ ବାହାରି ନଥାଏ ଓ ତେଣୁ ଏହା ସହଜରେ ଜଳଜ ଉଦ୍ଭିଦ ଓ ଘାସମାନଙ୍କ ମଧ୍ୟରେ ଚାଲି ଯାଇପାରେ । ହୁଟୁମାର ପାଦ ଆଙ୍ଗୁଠି ଲମ୍ବାଳିଆ ଓ ଲାଞ୍ଜଟି ଛୋଟ । ପ୍ରାପ୍ତବୟସ୍କ ଅଣ୍ଡିରା ହୁଟୁମା ପକ୍ଷୀ ପ୍ରାୟ ୪୩ ସେଣ୍ଟିମିଟର  (୧୭ ଇଞ୍ଚ) ଲମ୍ବା ଓ ଏହାର ଓଜନ ୪୭୬ରୁ ୬୫୦ ଗ୍ରାମ୍ ପର୍ଯ୍ୟନ୍ତ ହୋଇଥାଏ  । ଅଣ୍ଡିରା ପକ୍ଷୀର ଦେହ କଳା ଓ ପାଉଁଶିଆ ମିଶା ରଙ୍ଗର ହୋଇଥିବା ବେଳେ ଥଣ୍ଟର ମୂଳ, ମୁଣ୍ଡର ଚୂଳ ଆଦି ଲାଲ୍ ରଙ୍ଗର ହୋଇଥାଏ । କିଶୋରାବସ୍ଥାରେ ଥିବା ଅଣ୍ଡିରା ପକ୍ଷୀଙ୍କ ରଙ୍ଗ ଖଇରିଆ ଓ ବୟସ ବଢ଼ିବା ସହିତ ଶରୀରର ରଙ୍ଗ କ୍ରମଶଃ କଳା ହୁଏ । ଏମାନଙ୍କ ଥଣ୍ଟ ହଳଦିଆ ରଙ୍ଗର ଏବଂ ଗୋଡ଼ଗୁଡ଼ିକ ଈଷତ ହଳଦିଆ । ମାଈ ହୁଟୁମା ପକ୍ଷୀ ଅଣ୍ଡିରାଠାରୁ ଆକାରରେ କ୍ଷୁଦ୍ରତର ହୋଇଥାଏ । ମାଈ ପକ୍ଷୀ ୩୬ ସେଣ୍ଟିମିଟର  (୧୪ ଇଞ୍ଚ) ପର୍ଯ୍ୟନ୍ତ ଲମ୍ବା ହୁଏ ଓ ଏହାର ଓଜନ ୨୯୮-୪୩୪ ଗ୍ରାମ୍ ମଧ୍ୟରେ ହୋଇଥାଏ  । ମାଈ ପକ୍ଷୀର ଶରୀରର ଉପରାଂଶ ଗାଢ଼ ମାଟିଆ ଓ ନିମ୍ନାଂଶ ଫିକା ମାଟିଆ ରଙ୍ଗର ହୋଇଥାଏ । ମାଈ ପକ୍ଷୀର ଦେହରେ ଗାଢ଼ ରଙ୍ଗର କାତି ବା ଛିଟ ଦାଗ ରହିଥାଏ । ଏମାନଙ୍କ ଥଣ୍ଟ ହଳଦିଆ ଓ ଗୋଡ଼ ଶାଗୁଆ ରଙ୍ଗର । ପକ୍ଷୀ ଶାବକମାନେ କଳା ରଙ୍ଗର ହୋଇଥାନ୍ତି । ଅଗଭୀର ପାଣି, ପଙ୍କ ଓ କାଦୁଅରେ ଏହି ପକ୍ଷୀ ଥଣ୍ଟରେ ଖୋଜି ଖୋଜି ନିଜ ଖାଦ୍ୟ ବାହାର କରନ୍ତି । ଏମାନେ ମୁଖ୍ୟତଃ ମାଛ, ମଞ୍ଜି ଓ ପୋକଜୋକ ଆହରଣ କରିଥାନ୍ତି । ଖାଦ୍ୟ ସନ୍ଧାନରେ ଏମାନେ ଭୂମି ଉପରେ ଘୁରି ବୁଲୁଥିବା ମଧ୍ୟ ଦେଖାଯାଏ । ହୁଟୁମା ପକ୍ଷୀ ଅତି ଗୋପନୀୟ ଭାବେ ଜୀବନଯାପନ କରେ ଏବଂ ବହୁତ କମ ସମୟରେ ବାହାରକୁ ବାହାରିଥାଏ । ହୁଟୁମା ପକ୍ଷୀ ଗୋଧୂଳି ଓ ଭୋର ସମୟରେ ଅଧିକ ରାବିଥାନ୍ତି ।
ଧାମନଗର  (କ୍ରମିକ ସଂଖ୍ୟା: ୪୬) ଭଦ୍ରକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଧାମନଗର ବ୍ଳକ ଓ ତିହିଡ଼ି ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମୁକ୍ତିକାନ୍ତ ମଣ୍ଡଳ ଭାରତୀୟ ଜନତା ପାର୍ଟି ପ୍ରାର୍ଥୀ ବିଷ୍ଣୁଚରଣ ସେଠୀଙ୍କଠାରୁ ୯୧୯୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରାଜେନ୍ଦ୍ର କୁମାର ଦାସ, ଭାରତୀୟ ଜନତା ପାର୍ଟି ପ୍ରାର୍ଥୀ ବିଷ୍ଣୁ ଚରଣ ସେଠୀଙ୍କଠାରୁ ୪,୯୪୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୦୯ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଅବଦୁର ରହମାନ  (୩ ମାର୍ଚ୍ଚ ୧୯୧୭ - ୨୯ ଅକ୍ଟୋବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅବଦୁର ରହମାନ ୧୯୧୭ ମସିହାର ମାର୍ଚ୍ଚ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୁଲାମ ମହିଉଦ୍ଦିନ ଖାନ୍ ଦୁରାନି ଓ ପତ୍ନୀଙ୍କ ନାମ ମେହତାବ ବେଗମ । ରାଜନୈତିକ ଜୀବନ ଅବଦୁର ରହମାନ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅବଦୁର ରହମାନ ୨୦୧୧ ମସିହାର ଅକ୍ଟୋବର ୨୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ପର୍ଶୁରାମ ମିଶ୍ର  (୨୫ ଜାନୁଆରୀ ୧୮୯୪ - ୪ ଅଗଷ୍ଟ, ୧୯୮୧) ଜଣେ ଉଦ୍ଭିଦ ବିଜ୍ଞାନୀ ଓ ଶିକ୍ଷାବିତ  । ସେ ଉତ୍କଳ ବିଶ୍ୱବିଦ୍ୟାଳୟ କୁଳପତି ଓ ସମ୍ବଲପୁର ବିଶ୍ୱବିଦ୍ୟାଳୟର ପ୍ରଥମ କୁଳପତି ଭାବେ ଦାୟିତ୍ୱ ନିର୍ବାହ କରିଥିଲେ । ସେ ୧୯୬୧ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ ହୋଇଥିଲେ । ଜୀବନୀ ପର୍ଶୁରାମ, ୨୫ ଜାନୁଆରୀ ୧୮୯୪ ମସିହାରେ ସମ୍ବଲପୁର ଜିଲ୍ଲାର ବରପାଲି ଅନ୍ତର୍ଗତ ତୁଲଣ୍ଡି ଗ୍ରାମରେ ଜନ୍ମଗ୍ରହଣ କରିଥିଲେ । ରେଭେନ୍ସା ମହାବିଦ୍ୟାଳୟରେ ଡେମନଷ୍ଟ୍ରେଟର ଭାବରେ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ୧୯୨୨ ମସିହାରେ ସେହି ଅନୁଷ୍ଠାନରେ ଉଦ୍ଭିଦବିଜ୍ଞାନ ବିଭାଗର ଅଧ୍ୟାପକ ଓ ପରେ ବିଭାଗମୁଖ୍ୟ ଭାବରେ କାର୍ଯ୍ୟ କରିଥିଲେ । ୧୯୫୦ମସିହାରେ ଗଙ୍ଗାଧର ମେହେର ମହାବିଦ୍ୟାଳୟର ଅଧ୍ୟକ୍ଷ ଥାଇ, ସେ ଅବସର ଗ୍ରହଣ କରିଥିଲେ । ୧୯୫୨ମସିହାରେ ସେ ଉତ୍କଳ ବିଶ୍ୱବିଦ୍ୟାଳୟର କୁଳପତି ଏବଂ ୧୯୬୭ମସିହାରେ ସମ୍ବଲପୁର ବିଶ୍ୱବିଦ୍ୟାଳୟର କୁଳପତି ପଦବୀମଣ୍ଡନ କରିଥିଲେ । ସେ ଲିଡ୍ସ ବିଶ୍ୱବିଦ୍ୟାଳୟରେ ଅଧ୍ୟୟନ କରି ପିଏଚଡି ହାସଲ କରିଥିଲେ । ତାଙ୍କ ଉଦ୍ୟମରେ ବୁର୍ଲାରେ ଓଡ଼ିଶାର ପ୍ରଥମ ଇଞ୍ଜିନିୟରିଂ କଲେଜ ପ୍ରତିଷ୍ଠିତ ହୋଇଥିଲା । ମିଶ୍ରଙ୍କ ନାମରେ ଏକ ଶିକ୍ଷାନୁଷ୍ଠାନ ଅଛି । ସେ ଅନେକ ବିଜ୍ଞାନ ସମ୍ବନ୍ଧିତ ନିବନ୍ଧ ଲେଖିଥିଲେ । ସେ କବିତା ମଧ୍ୟ ଲେଖୁଥିଲେ । ୧୯୮୧ମସିହା ଅଗଷ୍ଟ ୪ତାରିଖରେ ପର୍ଶୁରାମ ମିଶ୍ରଙ୍କର ମୃତ୍ୟୁ ଘଟିଥିଲା ।
ଆନ୍ନାଭରମ , ଭାରତୀୟ ରାଜ୍ୟ ଆନ୍ଧ୍ରପ୍ରଦେଶର ପୂର୍ବ ଗୋଦାବରୀ ଜିଲ୍ଲାର ପାମ୍ପା ନଦୀ କୁଳରେ ଅବସ୍ଥିତ ଏକ ଗ୍ରାମ । . ବ୍ୟୁପତ୍ତି କହିଲେ  " ଯାହା ଚାହିଁବା " କୁ ବୁଝାଏ । କହିଲେ  "ପୂର୍ଣ "  ହେବାକୁ ବୁଝାଏ । ତେଣୁ ଅନ୍ନାଭରମ ନାମ ଏଠାରେ ମନ୍ଦିରରେ ଇଶ୍ୱରଙ୍କୁ ଯାହା ମାଗିଲେ ଦିଅନ୍ତିକୁ ବୁଝେଇଥାଏ । ମନ୍ଦିର ସମୂହ ଏଠାରେ ମୁଖ୍ୟ ମନ୍ଦିର ଭଗବାନ ବୀର ଭେଙ୍କଟ ସତ୍ୟନାରାୟନ ସ୍ୱାମୀଙ୍କ ମନ୍ଦିର ରତନଗିରି ପାହାଡ ଉପରେ ରହିଛି । ଏଠାରେ ଦେବୀ ଅନ୍ନଲକ୍ଷ୍ମୀ ସାଥାବତୀ ଅମ୍ମଭରୁଙ୍କ ମନ୍ଦିର ମଧ୍ୟ ରହିଛି । . ଯାତାୟତ ଏଠାରେ ଯତୋୟ ରାଜପଥ 5 ଯାଇଛି ଓ ଆନ୍ଧ୍ରପ୍ରଦେଶ ରାଜ୍ୟ ବସ ସେବା ରହିଛି । ଅନ୍ନାଭରମ ରେଳ ଷ୍ଟେସନ ମଧ୍ୟ ନିକଟରେ ରହିଛି ।
ଭୁଟ୍ରିସିରାନ  (ଇଂରାଜୀ ଭାଷାରେ ), ଆମ୍ବୁଟ୍ରା ଏକ ବେପାର ନାମ, ହେଉଛି ଏକ ଔଷଧ ଯାହାକି ବଂଶାନୁକ୍ରମିକ ଟ୍ରାନ୍ସଥାଇରେଟିନ-ମାଧ୍ୟମ   ଆମିଲଏଡୋସିସ ଯୋଗୁ ହେଉଥବା ପଲିନିଉରୋପାଥି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ବୟସ୍କମାନଙ୍କରେ ବ୍ୟବହୃତ ହୁଏ ଯେଉଁମାନେ ଚାଲିବାରେ ସକ୍ଷମ ଥାଆନ୍ତି । ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ଅଣନିଶ୍ୱାସ ଏବଂ ଜୀବସାର କ ଅଭାବ ଅନ୍ତର୍ଭୁକ୍ତ  ଜୀବସାର କ ଦେବାକୁ ସୁପାରିଶ କରାଯାଏ । ଏହା ଏକ ଛୋଟ ହସ୍ତକ୍ଷେପକାରୀ ଆରଏନଏ   ଯାହା ଟ୍ରାନ୍ସଥାଇରେଟିନ   ଜିନର ଅଭିବ୍ୟକ୍ତି ହ୍ରାସ କରେ । ୨୦୨୨ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୁଟ୍ରିସିରାନ ଓଷଧକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରାର ମୂଲ୍ୟ ୨୪୪,୦୦୦ ଡଲାର  ଏହା ଆଲନିଲାମ ଫାର୍ମାସ୍ୟୁଟିକାଲ୍ସ ପ୍ରସ୍ତୁତ କରନ୍ତି ।
ମିଡୋଷ୍ଟାଉରିନ  (ଇଂରାଜୀ ଭାଷାରେ ), ରାଇଡାପ୍ଟ ଏକ ବେପାର ନାମ, ହେଉଛି ଏକ ଔଷଧ ଯାହା ଆକ୍ୟୁଟ ମାୟେଲଏଡ ଲିଉକେମିଆ  (ଏଏମଏଲ) ଏବଂ ସିଷ୍ଟମିକ ମାଷ୍ଟୋସାଇଟୋସିସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏଏମଏଲରେ ବ୍ୟବହୃତ ହୁଏ ଯେଉଁଥିରେ ଏଫଏଲଟି୩  ( 3) ମ୍ୟୁଟେସନ୍ ଥାଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫିବ୍ରାଇଲ ନିଉଟ୍ରୋପେନିଆ, ଚର୍ମ ଛାଡ଼ିଯିବା, ବାନ୍ତି, ମୁଣ୍ଡବିନ୍ଧା ଏବଂ ଚର୍ମରେ ରକ୍ତସ୍ରାବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ, ନିମୋନାଇଟିସ, ବନ୍ଧ୍ୟାକରଣ ଏବଂ ଦୀର୍ଘସ୍ଥାୟୀ କ୍ୟୁଟି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା କେଆଇଟି କାଇନେଜ ଏବଂ ଏଫଏଲଟି୩  ( 3) ଟାଇରୋସିନ୍ କାଇନେଜକୁ ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମିଡୋଷ୍ଟାଉରିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦ ମିଗ୍ରା ବିଶିଷ୍ଟ ୨୮ ମାତ୍ରାର ମୂଲ୍ୟ ୨୦୨୧ ସୁଦ୍ଧା ୫୬୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୯୯୦୦ ଡଲାର ଅଟେ ।
ସୁଲଗ୍ନା ରାଉତରାୟ, ଜଣେ ଓଡ଼ିଆ ମଞ୍ଚ ଓ ଦୂରଦର୍ଶନ ଉପସ୍ଥାପିକା । ଦୂରଦର୍ଶନ ଭୁବନେଶ୍ୱର କେନ୍ଦ୍ର ତରଫରୁ ପ୍ରସାରିତ ହେଲୋ ଡକ୍ଟର ଭଳି ଅନେକ କାର୍ଯ୍ୟକ୍ରମ ସେ ଉପସ୍ଥାପନା କରିଛନ୍ତି । ମଞ୍ଚରେ ମଧ୍ୟ ସେ ସକ୍ରିୟ । ବିଭିନ୍ନ ସରକାରୀ ଓ ବେସରକାରୀ କାର୍ଯ୍ୟକ୍ରମରେ ସେ ମଞ୍ଚ ସଂଚାଳନ କରିଛନ୍ତି । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ମଞ୍ଚ ପରିଚାଳନାର ଦକ୍ଷତା ରଖନ୍ତି ।
ଯଶୋରେଶ୍ୱରୀ କାଳୀ ମନ୍ଦିର  ବଙ୍ଗଳା:                   ବାଂଗଲାଦେଶର କାଳୀ ମାତାଙ୍କୁ ସମର୍ପିତ ଏକ ବିଖ୍ୟାତ ହିନ୍ଦୁ ମନ୍ଦିର । ସତକ୍ଷିରା ଜିଲ୍ଲାର ଶ୍ୟାମ ନଗର ଉପଜିଲ୍ଲାରେ ଅବସ୍ଥିତ ଈଶ୍ୱରପୁର ଗ୍ରାମରେ ଏହି ମନ୍ଦିର ଅବସ୍ଥିତ । ଯଶୋରେଶ୍ୱରୀ ଅର୍ଥ ଯଶୋରର ଦେବୀ । କିମ୍ବଦନ୍ତୀ ସତ୍ୟଙ୍କର ୫୧ଟି ଶକ୍ତି ପୀଠ   ମଧ୍ୟରୁ ଯଶୋରେଶ୍ୱରୀ କାଳୀ ମନ୍ଦିର ଗୋଟିଏ ବୋଲି ମାନ୍ୟତା ଦିଆଯାଏ ଓ ସତୀଙ୍କ ଦେହର ଏକ ଅଂଶ ଏଠାରେ ପଡ଼ିଥିବାର ବିଶ୍ୱାସ କରାଯାଏ । ତାଙ୍କ କଟା ପାପୁଲି   ଏହିଠାରେ ପଡ଼ିଥିଲା । କିମ୍ବଦନ୍ତୀ ଅନୁସାରେ ମହାରାଜ ପ୍ରତାପାଦିତ୍ୟ ଗୋଟିଏ ବୁଦାରୁ ଜ୍ୟୋତି ରେଖା ନିର୍ଗତ ହେଉଥିବା ଦେଖିଲେ ଓ ତା ଭିତରୁ ପଥରରେ ଗଢ଼ା ଏକ ମାନବ ପାପୁଲି ପାଇଲେ । ପରେ ପ୍ରତାପାଦିତ୍ୟ କାଳୀଙ୍କର ପୂଜା କରିବା ଆରମ୍ଭ କରିଥିଲେ ଓ ଯଶୋରେଶ୍ୱରୀ କାଳୀ ମନ୍ଦିର ତୋଳେଇଥିଲେ । ଯେଶୋରରେ ମିଳିଥିବାରୁ ଦେବୀଙ୍କର ନାମକରଣ  ଯେଶୋର ଦେବୀ   " "  କରାଯାଇଥିଲା । ଶକ୍ତି ପୀଠ ଭାବରେ ଯଶୋରେଶ୍ୱରୀ ମନ୍ଦିର ପାଦ ଓ ପାପୁଲି ଶକ୍ତି ପୀଠ ସୃଷ୍ଟି ଉପରେ ଦକ୍ଷ ଯଜ୍ଞ ଓ ସତ୍ୟଙ୍କର ଆତ୍ମାହୁତି କାହାଣୀ ଭରି ରହିଛି । ଏହି ସ୍ଥାନ ଗୁଡ଼ିକ ମାତା ପରାଶକ୍ତି ଦେବୀଙ୍କର  ( ) ବାସସ୍ଥାନ ରୂପେ ବିବେଚନା କରାଯାଏ  । ଦକ୍ଷିଣ ଏସିଆରେ ସତୀ ଦେବୀଙ୍କର କଟା ଅଂଗଗୁଡ଼ିକ ବିକ୍ଷିପ୍ତ ଭାବରେ ପଡ଼ିଥିବାରୁ ଏହି ମନ୍ଦିରମାନଙ୍କୁ ପବିତ୍ର ବୋଲି ବିଶ୍ୱାସ କରାଯାଇ ୫୧ଟି ଶକ୍ତି ପୀଠ ନିର୍ମାଣ କରାଯାଇଛି । ପ୍ରତ୍ୟେକ ମନ୍ଦିରରେ ଶକ୍ତି ମୂର୍ତ୍ତି ଅଛି ଯାହାଙ୍କୁ ଯଶୋରେଶ୍ୱରୀ ଓ କାଳଭୈରବଙ୍କୁ ଚଣ୍ଡ କୁହାଯାଏ । ଇତିହାସ ଅନାଡ଼ି ନାମକ ଜଣେ ବ୍ରାହ୍ମଣ ଉକ୍ତ ମନ୍ଦିରରକୁ ତିଆରି କରିଥିବା ବିଶ୍ୱାସ କରାଯାଏ । ଜେଶୋରୀଶ୍ୱରୀ ପୀଠ ପାଇଁ ସେ ୧୦୦ କବାଟ ଥିବା ମନ୍ଦିର ଗଢିଥିଲେ । କିନ୍ତୁ ଏହାର କାଳ ଅଜ୍ଞାତ ଅଛି । ପରବର୍ତ୍ତୀ କାଳରେ ମହାରାଜ ପ୍ରତାପାଦିତ୍ୟଙ୍କ ଶାସନ କାଳରେ ଲକ୍ଷଣ ସେନ ତାହାକୁ ପୁନର୍ନିମାଣ କରିଥିଲେ । ପୂଜା ଓ ପରମ୍ପରା ଜାତି ଧର୍ମ ନିର୍ବିଶେଷରେ ସାରା ପୃଥିବୀରୁ ଅସଂଖ୍ୟ ଲୋକ ଏହି ମନ୍ଦିରକୁ ଦର୍ଶନ କରିବାକୁ ଆସନ୍ତି । ପ୍ରତି ଶନିବାର ଓ ମଙ୍ଗଳବାର ଦିନ ପୁରୋହିତ ଖରାବେଳେ ପୂଜା କରନ୍ତି । ୧୯୭୧ ମସିହା ପୂର୍ବରୁ ଏଠାରେ ପ୍ରତିଦିନ ପୂଜା କରାଯାଉଥିଲା । ପ୍ରତି ବର୍ଷ କାଳୀ ପୂଜା ଦିନ ମନ୍ଦିରର ସୁରକ୍ଷାକାରୀ ପୂଜା କରନ୍ତି । ମନ୍ଦିର ଚାରିପାଖରେ ମେଳା ବସେ । ନାଟ ମନ୍ଦିର ଓ ସ୍ଥାପତ୍ୟ ମୁଖ୍ୟ ମନ୍ଦିର ପାଖରେ ଏକ ଚତୁଷ୍କୋଣ ବିଶିଷ୍ଟ ଛାତ ଥିବା ମଞ୍ଚ ଅଛି ଯାହାକୁ ନାଟ ମନ୍ଦିର କୁହାଯାଏ । ଏଠାରୁ ଦେବୀଙ୍କର ମୁଖ ଦର୍ଶନ ହୋଇପାରେ । ଏହାକୁ ମଧ୍ୟ ଲକ୍ଷଣ ସେନ ତ୍ରୟୋଦଶ ଶତାବ୍ଦୀରେ ପୁନର୍ନିର୍ମାଣ କରେଇଥିଲେ । ୧୯୭୧ ମସିହା ପରେ ଏହା ଭାଙ୍ଗିଗଲା ଓ ଅଧୁନା କେବଳ ଖୁଣ୍ଟ ଠିଆ ହୋଇ ରହିଛି । ଭାରତର ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀଙ୍କର ଯଶୋରେଶ୍ୱରୀ କାଳୀ ମନ୍ଦିର ଭାରତର ପ୍ରଧାନମନ୍ତ୍ରୀ ଶ୍ୟାମାନଗର ଉପଜିଲ୍ଲାରେ ଥିବା ସତକ୍ଷିରା ମନ୍ଦିର ମାର୍ଚ୍ଚ ୨୭ ତାରିଖ ୨୦୨୧ ମସିହାରେ ଭ୍ରମଣ କରିବାକୁ ଯାଇଥିଲେ । ମୋଦିଙ୍କ ଗସ୍ତ ଉପଲକ୍ଷେ ମନ୍ଦିରକୁ ସୁସଜ୍ଜିତ କରାଯାଇଥିଲା । ତାଙ୍କ ବିମାନ ଅବତରଣ ନିମନ୍ତେ ଛଅଟି ହେଲିପ୍ୟାଡ ନିକଟବର୍ତ୍ତୀ ସ୍ଥାନରେ ତିଆରି କରାଯାଇଥିଲା । ମନ୍ଦିରକୁ ଯିବା ଓ ଫେରିବା ସମୟରେ ଟଏଲେଟ ସହିତ ଦୁଇଟି ବିଶ୍ରାମ କକ୍ଷ ତିଆରି କରାଯାଇଥିଲା । ପ୍ରଥମ ଥର ନିମନ୍ତେ ଜଣେ ଦେଶର ମୂଖ୍ୟ ଶ୍ୟାମ ନଗରକୁ ଯାଇଥିଲେ । ସେଠାରେ ଉତ୍ସବ ବାତାବରଣ ଖେଳିଯାଇଥିଲା ।